CDF-MINDAT NIH RALHRANG KAWLRALKAP AN HRIAL CHUNG HNA – The Chinlung Post\nSAC Ralkap nih Mindat Mipi Ralkhamnak ah an Hman hna caah CDF-Mindat nih an Hrial Chung Hna. Nihin zinglei sml. 7:00 hrawng in zaanlei sml. sml. 3:00 tiang SAC ralkap helicopter nih voi 30 hrawng Mindat khuachung ah ralkap le ralhriam pawl a rak chiah hna. Khuachung i SAC ralkap hmunkhuarnak in Mindat khuami hna inn pawl cu 66MM miakpi in pehzul in an kah peng hna.\nKyaukhtuh in motor lam in SAC ralkap pawl an rat khawh ti lo caah helicopter hmang in ralhriam le ralkap pawl an chap thluahmah hi a si.Khuachung i mino 15 an tlaih hna. An tlaihmi hna cu SAC ralkap nih ralkhamnak bantuk in hmai ah an kalter hna i khuachung ah an i chok. CDM a tuahmi zong pa paohpaoh cu an tlaih dih hna,” tiah Mindat mipi uktu bu nih thawngthanhnak ah an langhter.\nKhuachung inn pawl ah miakpi in an kah peng caah nu le ngakchia tampi zong ramlak ah an zaam hna. An tlaihmi minung pawl ralkhamnak ah an hman hna caah kan kah hna ahcun kanmah minung pawl kan khen hna lai ti kan phan caah CDF-Mindat nih kan hrial chung hna. Kan rak kir tthan lai i kan doh tthan hna lai,” tiah thawngthanhnak ah an langhter. Credit: The Chin Journal\nRelchih:R2P Van Hai Lo CDF. C-Cawn Bik pa raltha tiah kan rak cawng. Atu ahcun C-CDF pa raltha kan si cang.R2P van kan hai ti lo.A ngaite ti ahcun ram nawl ngeihnak a la tu ralkap he artlang in dirhmi (parallel government) NUG bantuk hi a dik ko zongah international community le UN le ram dang hna nih cozah puitling i pom dingah harsatnak tamtuk a um.\nKawl rallo kap nih khuaika ram hmanh ah hriamnam a cawk khawh lo nak hnga phih khamnak UN nih a tuah khawh ahcun lawmh ngai ding a si.Cu zong cu China le Russia nih veto in an hnawn hoi lai i a fawi lo.Kan i ruahchan khawh bik mi cu NUG hruaitu hna nih hriamnam a kan bawm kho tu le a kan zuarh kho tu hna an lemsawi khawhnak lam a um ahcun mipi kan thazang taktak a si lai.\nHi zong a fawi lai lo.Cu nakin mipi kan thazang taktak cu mipi kan lungthin hi a si.Ral teinak ah a biapi taktak mi cu mipi lungthin lak khawh hi a si. Bianabia ah US nih Afghanistan cu 2001 kum in nihin tiang a tuk i Taliban pawl an lungthin a lak khawh lo caah a tei ti khawh a si hnga lo.Tulio ahcun CDF nih mipi kan lungthin chungah hmunhma an lak mi hrim nih hnarcheu cu teinak kan ngah cang.\nCDF nih mipi lungthin a lak i kan lung aa rual chung paoh cu R2P van zong kan hai ti lo hih!Che Guevara bia bang Dothlennak timi cu a hmin tikah amah tein a tla mi Apple bantuk a si lo. Nangmah nih tla lakin na tuah lai a ti bantukin CDF nih R2P hngah zong aa bochan lo.Pa raltha ciammam…nain nangmah le keimah thengte a kan bochan.\nCDF caah kan ti khawh ciote kut kan samh hi kan Chin ram caah kanmah le tuanbia cio kan tial bantuk a si. CDF thawngpang nih MAH a thutdan a hninh cang.A thutdan in a thluk caan phan te lai. Cutik ahcun ” Aw, aw” timi le “Ee,ee” timi lawng aa dang te lai.Cu ni ahcun R2P van hai lo CDF cu kan miphun pi nih a sang bik upatnak he kan conglawmh ti te ding ruahcia ahkhin “CDF…lung nan hmui kho tuk. Kan miphun caah nan sunglawi tuk, Bawipa Pathian tu nih in dir pi ko seh tiah thlacam kan in bawmh.Credit: Salai Tin Maung Win


Vanlawng A Tum Mi Cu NLD Thawngin A Si Nan Ti Mi Cu A Dik Maw – Chin 11 News\nVanlawng A Tum Mi Cu NLD Thawngin A Si Nan Ti Mi Cu A Dik Maw\nChin miphun, kan pupa hna chan lio ah cun Vanlawng hi kan Chinram ah a t’um ve te lai ti te hmanh khi an rak ruah mi a si lo.Vanlawng zuan thawng te hmanh Chinram in cun duh ning in an rak thei kho loh.asinain a tu kan mah chan ah cun Surbung Vanlawngbual ah a rak t’um kho cang.hi thawngpang vun theih ah cun Ngakchi Upa thlu lo in kan i lawm cio i,kan taksa hmulthi a ling cio lai tiah zumh nak ka nei.\nSurbung Vanlawngbual ah Vanlawng a hung t’um.Mipi nih kan vun theih i,mi tam deuh nih an chim mi cu a tu bantuk in Chinram ah Vanlawng a hung t’um khawh mi cu NLD cozah ruangah a si ti hi a si!cucu a hman na ti ve dek maw?Chinram caah ramkhekl rian a t’uanmi hna mi tampi nih an chim cangmi cu Ram t’hancho nak kongah Lutlai cu Cozah a t’uan mi paoh an si.zeibantuk party zongnih Cozah a tlaih ah cun an tuah ser cio awk,an rian hrimhrim a si caah an mah party e,an mah cozah thawngin e ti a si loh.an tuah awk rian an tuah mi a si ko tiah an chim mi kan theih.nang teh mah hi NLD thawngin a si tiah na cohlang ve maw?\nThe Hakha Times page nih mah tin a langhter.Surbung Vanlawngbual ah a voi khatnak ART 72 vanlawng a tum cang. 2020 October 27 (10:30 AM), Falam Surbung Valawngbual ah ART 72 vanlawng phun a voi khatnak a tum cang.Tutan vanlawng a rak tum hi Vice President Pu Henry Van Thio Chinram a um lio theng ah rak tumter mi a si. Tutan a rak tum mi vanlawng hi ART 72 ti a si i minung 70 a phur kho mi a si. Hi bantuk vanlawng hi Myanmar ram nih10 kan ngei, an ti. Vanlawngmawng (Pilot) minung 9 le Vanlawngcong ngaknu (Layzin-may) 3 nih an hun zulh hna.\nKan chunmang le kan zaanmang cu tlam a tling cang. Kan i lawm ngaingai, tiah Chin Ramkulh Cozah Lamsuul le Pehtlaihnak Minister Pu Sui Thio nih The Hakha Times ah a chim.Surbung Vanlawngbual cu 2015-2016 kum in tuah hramthok mi a si i budget 35 billion dih in pe 6000’ sau, pe 100’ kau in sak mi a si. Rili in pe 6000’ a sannak hmun ah tuah mi a si i Myanmar ram Vanlawngbual lak ah 69nak vanlawngbual a si, tiah kan theih.tiah The Hakha Times page nih a langhter.


Hakha Cawbuk Sang mipi ngaihchia in a chiatu hna Khuabawi Pu Than Lwin Oo a rian in an phuah – Chin World News Evening\nHakha Cawbuk sang, khuabawi Pu Than Lwin Oo cu Cawbuk sang ummi chungkhar 230 nih Cozah sinah a rian kan phuah piak uh tiah nawlnak an tuah. Cozah nih an phuah piak hna lo cun, lamzawh tiang an i timh hnuah Cawbuk Sang, Khubawi Pu Than Lwin Oo cu a rian phuah le dinhter a si a cang.\n“Cawbuk sang kan vawlei hi a duh ti paoh in a tuah i, kan sang ah inn hmun zong a lawngmi pakhat hmanh um ti loin a kan zuar kanh dih. Cawbuk sang ummi ngaichia in kan um. Cun, sifak santlai pawl cu inn hmun kan peek hna lai tiah phaisa a hal hna. Inn hmun zong a pek hna lo an phaisa zong a khirh ti hna lo i cuticun chungkhar ngaihchia in an um hna.\nJuly thla chungah, kan khuabawi pa hi a rian in kan phuahpiak uh tiah cunglei nawlneitu sinah ca an rak ṭial. “Hakha GAD zung lei nih kan khuabawi phung ning tein phuahnak ca an kan pek cang” tiah Cawbuk a lamkip thanchonak bu lei in lutlai Pu Ni Kam nih a chim.


NAMBAR 15 HCL - Bawipa nih Moses cu, “Israel mi hna - Bible Search\nNAMBAR 14 NAMBAR 16\nPekchanhnak Kong Phungbia\n1Bawipa nih Moses cu, 2“Israel mi hna sinah hi bangin va chim tuah, Nannih nih nan umhnawh laimi ram nannih kan pekmi hna nan phak tik le, 3Bawipa sinah tuurun in siseh, cawrun in siseh, mei in pekchanhnak maw, khangh pekchanhnak maw, raithawinak maw, biakamnak tlinternak maw, mah lungtho tein pekchanhnak caah maw, a caan khiahmi nan puai hna ah maw, Bawipa sinah rimthaw nan ser tikah, 4cu tikah Bawipa sinah a pekchanhnak a petu paoh nih changvut pekchanhnak i changvut dip ephah cheu hra cheu khat, chiti hin cheu li cheu khat he cawhmi kha a pek lai; 5cun khangh thawinak ah siseh, raithawinak ah siseh, tuufa pakhat cio caah mitsur hang hin cheu li cheu khat na timh lai, cucu thlet thawinak caah a si. 6Cun tuukawng a si ahcun, changvut thawinak caah changvut dip ephah cheu hra cheu hnih, chiti hin cheu thum cheu khat he cawhmi cu na timh lai i 7thlet thawinak caah cun mitsur hang hin cheu thum cheu khat na pek lai, Bawipa caah rimthaw a si lai. 8Cun khangh thawinak caah siseh, biakam tlinternak ca i raithawinak caah siseh, Bawipa sin i daihnak thawinak hna caah siseh cawtum na timh tikah, 9cu tikah cu cawtum he cun changvut thawinak changvut dip ephah cheu hra cheu thum, chiti hin cheu he cawhmi cu, na pekchanh lai i, 10thlet thawinak caah mitsur hang hin cheu, mei in pekchanhnak caah, na pek lai, Bawipa caah rimthaw a si lai.\n11“Hi bangin cawtum siseh, tuukawng siseh, tuufa a pa siseh, meheh fa siseh, pakhat cio caah tuah a si lai. 12Nan timhmi hna an tam an tlawmning in, cu bantukin an tam an tlawmning in nan tuah lai. 13Mei in thawinak, Bawipa sin i rimthaw cu, pekchanh tikah, mah miphun a si taktakmi vialte nih hi thil hna hi, hi bangin an tuah lai. 14Cun khual pakhatkhat nih an tlawn hna ah siseh, nan tefa chin tiangin mi pakhatkhat nan sinah a um ah siseh, cu pa nih cun mei in thawinak, Bawipa sin i rimthaw cu, pekchanh a duh ahcun nanmah tuah bangin a tuah ve lai. 15Hi mibu chungah, nannih caah le nannih an pemmi hna khual caah nawlbia pakhat a si lai, nan tefa chin tiangin a dong lo nawlbia a si lai. Bawipa hmaiah mipem zong cu nanmah bantuk an si ve lai. 16Nanmah le nan sin i a ummi phundang mi hna caah phungbia aa khat phunglam aa khat a si lai,” tiah a chimh.\n17Bawipa nih Moses cu a chawnh i, 18“Israel mi sinah hitin va chim tuah, nannih kan kalpi hnanak ram chungah nan luh tikah, 19cun cu ram rawl nan ei tikah, Bawipa sinah pekchanhnak nan tuah lai. 20Nan hmuh hmasa bikmi fang chungin pekchanhnak caah changreu hlum khat nan pek lai; phuhri chung i pekchanhmi bantukin nan pek lai. 21Nan hmuh hmasa bikmi fang chungin nan techin fapar tiangin Bawipa sinah pekchanhnak nan tuah lai.\n22“Sihmanhsehlaw nan palh i Bawipa nih Moses sinah a chimmi nawlbia vialte, 23Bawipa nih nawlbia an pek ni hna thawk khan nan tefa chin tiang ca in Bawipa nih Moses in nawl an pekmi vialte hna cu nan ulh lo i 24mibu nih hngalh loin tuah sual a si ahcun, a pummi vialte nih khangh thawinak, Bawipa sin i rimthaw caah cawtum no pakhat nan pek lai; a phunglam ningin a changvut thawinak le a thlet thawinak he, cun meheh a pa pakhat sual thawinak caah nan pek lai. 25Palhnak a si ca i Bawipa sinah mei in thawinak le Bawipa hmaiah an sual thawinak, an palhnak caah an rak put cang caah, tlangbawi nih Israel mibu ningpi caah cun remnak a ser lai i ngaihthiam an si lai. 26Cun Israel mi cu an bu ningin ngaihthiam an si lai, anmah lak i a pemmi khual zong, zeicahtiah cu palhnak ah cun an zapi in an i tel dih.\n27“Mi pakhatkhat nih hngalh loin a sual sual ahcun, sual thawinak caah meheh a nu kum khat a timi a pekchanh lai. 28Cun tlangbawi nih, palhnak a tuahmi caah khan Bawipa hmaiah remnak a ser lai; cu pa nih hngalh loin a sual tikah remnak a serpiak lai i ngaihthiam a si lai. 29Hngalh loin palhnak a tuahmi caah phungbia pakhat lawnglawng nan ngei lai, amah cu Israel mi taktak a si ah siseh, an lak i a pemmi khual a si ah siseh. 30Sihmanhsehlaw ahohmanh nih, Israel mi taktak a si ah siseh, mipem a si ah siseh, lungpuam in sualnak a tuah ahcun, Bawipa kha a thangchiat a si, cu pa cu a mi hna lakin hlonh a si lai. 31Bawipa bia kha a nautat caah le a nawlbia kha a buar caah cu pa cu hlonh hrimhrim a si lai; a òhat lonak cu amah cungah a si lai,” tiah a ti.\nSabbath Buarmi Thahnak\n32Israel mi hna cu ramlak ah an um lioah khan sabbath ni ah thing a khawmmi pakhat an hmuh. 33Cun thing a khawmh lio a hmutu hna nih khan Moses le Aaron le a pummi vialte sinah khan an ratpi. 34Thong ah an thlak, zeicahtiah a cungah zeidah tuah awk a si lai ti kha a fiang rih lo. 35Cun Bawipa nih Moses cu a chawnh i, “Mipa cu thah a si lai; a pummi vialte nih riahhmun lengah lung in an cheh lai,” tiah a ti. 36Cun a pummi vialte nih riahhmun lengah an chuahpi i Bawipa nih Moses nawl a pek bangin lung in thi lakin an cheh.\n37Bawipa nih Moses cu a chawnh i, 38“Israel mi hna sinah hi bangin va chim law, an puan ki ah a hmumbor serter hna, an tefa chin tiangin, cun a ki kip i a hmumbor cu la dum in thlaih hna seh; 39cun nannih nih hmumbor kha nan zoh lai i Bawipa nawlbia vialte kha tuah awkah nan hngalh òhan lai, i sum loin zulh nan duh tawnmi nanmah nan lung duhnak le mit duhnak kha nan zul ti lai lo. 40Cucaah nannih nih ka nawlbia vialte cu nan hngalh camcin lai i nan tuah lai i nan Pathian sinah nan thiang lai. 41Nan Pathian si awkah Izipt ram in an chuahpitu hna Bawipa nan Pathian cu ka si: keimah cu Bawipa nan Pathian ka si,” tiah a ti.


Dr.Ngun Cung Lian nih’David Lah a huatnak a rak phuan cang laiholh(+video) – Onlinenungak\nDr.Ngun Cung Lian nih’David Lah a huatnak a rak phuan cang laiholh(+video)\nMah video ka van chiah mihi a biapi tuk ah ka hmuh caah a zoh rih lo mile a theih rilo mi hna caah ka van chiah mi asi’A hlan deuh lio ah khan kawlram palik nih David Lah cu an rak tlei i thawng an thlak kong a rak linsa taktak mah kong he pehtlai in Ngun Cung Lian nih David lah kong a rak chim bal mi a um’Mah cu tutan video ah ka van chiah mihi asi laiholh asi ko caah ka let ti lai lo a tang hi video asi.\nThawngpang dang asi a tang:\nChin state ah Nawl a nei bik mi Myone Ohchohzihmu le Police Myone hmu, Tazatuci le Upadi hmu vialte hi kawl lawng te an si ruang ah kan ram cia ah an duhpoh in kawl nih an kan tuah. Kawlpa nih MI a thah hmanh ah an tlai duh lo. Thil an fir zg ah an tlai duh hna lo.\nZeitluk hmanh in tangka an kan hal zg ah kan report ngam hna lo. Hakha khuathar ah Kawlpawl nih laipa an thah mi zong kha a tu tiäng an kawl duh lo.\nThantlang ah Nungak SuiHleiTial thih nak Kong zg kha Laimiphun nih Myone ohchohzihmu hna tuan usih law Mahbantuk khan an buai hnga lo. Laimi kan lungfah nak hi a tamtuk. Kan ram cia ah an kan rialdip tuk na in kan let ngam bal hna lo. A tu ah CNLD nih CM le a dang minister hi tlai kho hna seh law tampi a thleng ko lai.\nLaimi a si ko na in kawl minih an kan rialdip zg ah lung a fak duh lo mi hi cu mah miphun kha mah pumpak ca ah a zuar mi nan si kha rak i thei cang uh law kan miphun a dirkamh tu CNLD ah na vote rak pe ve cang.


Pi Sui Doi Bawmhnak Cu Mizapi Tanpinak Thawngin Rm 23,020 Pek Asi Cang – Chuncha News\nNan Rak Theih Cia Bangin Pi Sui Doi Cu Cancer In Siizung Ah Caan Sau Nawn A Um Hnu Ah, Cyom Le Cro Ibawm In Bawmhnak Hal Piak A Si. Sihmanh Sehlaw Covid-19 He Aa Ton Caah Duh Ningin Kan Cawlcang Kho Lo I, Atu Ceo Hi A Sin Ah Dawtnak Kut Nan Samhmi Kan Va Phakter Khawh Hi A Si.\nHi Tluk Covid Raichia Lakah Miharsa Cungah Zawnruahnak A Ngei I A Pe Chantu Miphun Hawi Nan Dihlak Cungah Kan Ilawmtuk Hringhran. Ahlei In Usa Hrambunh Chin Releif Organization(Cro) Cungah Kan Ilawmtuk. Malaysia Dirhmun Cun Covid Lakah Mizapi Sin Bawmhnak Kawl Hi A Fawi Lomi A Si. Zeitin Dah Kan Tuah Lai Tiah Kan Van A San Lio Ah, Cro Nih Biatak Tein An Vun Kan Tanpi Nak Thawng Le Bawipa Thawngin Hizat Phaisa Bawmhnak Kan Hmuh Khawh Hi A Si . Cro Thawngchin Ko Seh. Cro Le Pechantu Dihlak Nan Tuan Kawlnak Kip Ah Bawipa Nih Lam In Hruai Hna In Thluachuah In Pe Chin Ko Hna Seh.\nPi Sui Doi Zong Tlamtling Tein Operation Aa Tuah Khawh Cang. A Rauh Hlan Ah Damnak Tling A Hmuh Khawh Than I, Pi Sui Doi Le Chungkhar Sin In Bawipa Sunparnak Kan Hmuh Than Khawh Nakhnga Thlacamnak In Bawmh Cio Hna Dingin Kan In Sawm Hna.


China Nih Kawl Ralhrang Hna A Bawmh Ning A Lang Cang.China Nih KIA A Chawnh Ning Vun Zoh Ta U sih. – Chintanbo\nMarch 26, 2021 admin THAWNGPANG 0\nChina Le KIA Ralbawi cheukhat ton biaruahnak an ngei KIA nih china bia hal mi a pawm lo.KIA hi Israel bantuk in Pathian nih thawnnak a pek hna, KIA nih kawl ralkap misual tamtuk an thah cang hna. An sakhan zong tampi an lak. Hriamnam an chuhmi hna hrim cu US $ millions tampi man si cang. Nizan nikhat lawng kawl ralkap hriam an chuhmi hna kha US dollar in 1 millions ($1000000) tluk si an ti. Motor 10 tluk phorh khim si.


Breaking News; Ralhrang nih khuami pa 2 hramhram in an tlaih ruang ah Ralhrang le CDF-Matupi kar ah kahdohnak a chuak – Chintanbo\nSeptember 23, 2021 admin CHINNEWS 0\nRalhrang nih khuami pa 2 hramhram in an tlaih ruang ah Ralhrang le CDF-Matupi kar ah kahdohnak a chuak\nKum 2021, September ni 23 ah Ralhrangbu nih Maatupi peng, Ngalai khua in sualnak ngei lo mi khuami pa 2 an tlaih hnu ah chunhnu Slm. 2:45 hrawng ah PhaNine khua le Ngalai khua kar hmun pakhat ah Ralhrangbu le Chinland Defense Force-Matupi ,CDF-Matupi kahdohnak a chauk tiah theih a si.\nKaphnih kar kahdohnak a chuak lio ah ralhrangbu lei nih hriamnam ngan hna an hman ruang ah CDF-Matupi lei nih khau mipi an humhimnak ding zoh in kan hnu lei ah ka i tolh than tiah a chim. Ralhrangbu lei in an thi mi milurel cu pazeizat an si lai ti cu kan fehter kho rih lo, kan mah CDF-Matupi lei in an nunnak liam mi le hliam a pu kan um lo tiah cathanh an chuah. Crd; Chinland Defense Force-Matupi\nSagaing ramthen, Tanh See peng, Kyi Kone khua ah palek chungkhar cheukhat cu thah an si hnu in ralhrang hna nih tuzing suimilam 10:00 hrawng ah mawtaw 2 in an lut i an hmuh mi poh an kah hna khua cu mei in an kangh tiah theih a si. “Tuzing Suimilam 10:00 hrawng ah an rak lut i facang phorhnak mawtaw in a langhlat in kan hmuh hna. Khuami cu kan zaam dih cang.Inn an kan khangh” tiah khuami pa 1 nih a chim.\nSeptember 22 nizaan ah Kyi Kone khua ah an i kap i Phawsawthi tiah ruah mi U Ye Myint, A nupi le A fa nu, le a nu le 2 hna cu thah an si. Nizan ah khua ah i kahdohnak a um, Meithal thawng hna thangtuk in kan theih i khuami kan zaam. U Ye Myint inn cu an rak kah. A fanu a va cu palek asi.Inn a kang i U Ye Myint le a nupi le a fa nu thah an si. Kum 3 ngakchia pakhat zong thah a tong mi chung in a tel.\n“Kanmah zong kan zaam cio i a ho an tlaih ti le inn zei zatdah kang ti zong fiang tein kan thei kho rih lo. Ralhrang hna an rak lut i kah le khanghnak hna cu nizaan thilcang mi he a pehtlaih caah khuami dihlak kan zaam dih” tiah khuami pakhat nih a chim. Crd; The Chin Post


THINTUR TAKTAK SI CANG, PENNSYLVANIA STATE KONG A CHUAK CANG – The Chinlung Post\nDonald Trump legal Team nih Pennsylvania cu US Supreme Court (SCOTUS) ah taza an cuai. Hihi a donghnak bik an i zuamnak asi kho men. An bia cu December ni 23 ceihpiak ding le 24 ah lehnak tuah dingin SCOTUS an nawl hna. Taza an cuainak a bik cu minthutmi check lo, thimnak Ni phungzulh loin a NI an chap. Cakuat in a rami mee tibantuk kong a si.\nPennsylvania ah hin Joe Biden nih mee 81,000 in teinak a hmuh. Asinain cakuat in a rami mee 2,500,000 a um. Cu mee hna cu a hlan tein SCOTUS biacaihtu Alito nih a dang tein a rak chiahter cang hna. US President Abraham Lincoln R zong hi Democrat pawl nih cakuat mee deu in thlak an rak timh bal ve. Cakuat in a rami mee cu a deu atampi tiah Trump nih thimnak hlanpi in a rak chim cang. Credit: Rev. Biak Lian Vel\nRelchih:Saya Van Peng Uk: Mah le Hmuh Ning Cio. Tha Hakha Times nih Mizo holh in thawng an chimhnak hi mi cheukhat a popular nak ding le follower an tam nak ding ca lawngah a ruat mi nih cun a tha tuk an ti ko men lai. Asinain, follower tam nak ding ca’h le popular nak ding ca lawng hin cun ruah awk an tha dih rua lo.Mizo holh nih zei tlukin dah Laimi influence a kan tuah ti hi kan theih a herh ngai.\nLaitlangah tu lio kan hlasak thiam cheukhat zong Lai hla nakin Mizo hla a uar deuhmi hna an lo cang. India ram zongah Mizo holh nih hin influence a kan tuah taktak ti cu kan theih dihmi a si. Lawngtlai District (Lai Autonomous District Council), District pakhat a si ve mi kan Lairam ah Lai holh rim a nam ti lonak a sau ngai cang. Voikhat cu Aizawl ah a um mi “Lai House” ah kan riak i cu ka ahcun kan pawngah a riak ve mi Lawngtlai in a ra mipa he bia kan i ruah i ” Lai chu ka ni a, maseh Lai ttawng ka thiam lo” (Lai cu ka si ko nain Lai holh ka thiam lo) a ka ti ko.\nLaimi si ko tung, Lairam ah um ve ko tung ii Lai holh thiam lo khi nang zeitin dah na ruah ve? Mizo holh in thawngchimnak thawngin kan Lai holh a thangcho deuh lai, Kan lai holh ram a kau deuh lai tiin kan ruah ahcun kan i palh cikcek lai. The Hakha Times nih Mizo holh in thawng an chim tikah a fiang mi cu a ngaitu hi tam deuh cu Laimi kan si ko. Cucaah, Laimi sinah Mizo holh cawisan le karhter bantuk a si.\nLai holh cu Chin State Township pakua (9) chungah Township pahnih, Thantlang peng le Hakha peng lawngah hmanh khawhmi holh a si. Tutiang khoika zung le parliament hmanh ah official tein hmanh khawhnak a um lo. Kan Hakha khua cia lila hmanh ah Zung kal ahcun Lai holh hmanh khawh a si lo. A fawinakin chim ahcun a him mi holh ti khawh a si rih lo.\nSihmanhsehlaw, Mizo holh cu Mizoram pumpi in an hmanhmi holh a si hlei ah official tein zung le parliament kip ah an hmanhmi holh a si fawn. India ram Reginal level in hmanhmi holh a si. A fawinakin chim ahcun a him i a hram a fek tuk cang mi holh kan ti khawh. Mizo holh bantukin kan Lai holh hi a him nak ding le Reginal Level tiang phan khawhnak ding ahcun Laimi nih Lai holh hi kan cawisan i kan thanchoter a herh.\nThe Hakha Times nih Lai, Mizo le Kawl tiin thawng an thangh. A si cun, ziah kawl hi tah a tha ko maw timi biahalnak a um kho men. A si ko, Kawl holh hi cu kan duh bia si loin kan ram holh (National Language) a si tikah kan duh le duh lo si loin Myanmar ram chungah kan um chung paoh cu kan herhmi Holh a si. Amah bel te kawl holh uar tuk cu a tha lem hnga lo. A si ahcun, Mizo Holh cu tah Chin State chungah Mizo holh a hmangmi khua an um maw?\nA si cun, ziah Mizo holh a hmangmi an um lonak hmunhma ahcun Mizo Holh in thawng an chim? Mizo holh cawisan le karhter a si ko lo maw? Note: A cung i ka tialmi hi The Hakha Times thangchiat duh le soisel duh ah a si hrim lo. Laimi nih midang Holh le Ca siloin kanmah Holh le Ca te hi cawisan le thanchoter hna usih timi ruahnak he tialmi a si. Credit: Saya Van Peng Uk


India PM Modi Hi A Nu Tuk An Ti Nain A Rak Pasal Bak Ko Hih – Chuncha News\nNizan 3 July 2020 cawn ninga ni ahkhan chimcianak um bak lo in India Prime minister Narendra Modi cu Leh I ralkap umnak hmunpi ah a vakal. Chief of Defence Staff General Bipin Rawat le Army Chief MM Naravane hna nih an zulh tiah media nih an tarlangh.\nCu ka hmun I Army, Air Force le ITBP hna nih China he an I dironhnak ah Nimu I ralkap dirhmun hna an rak chimh. Prime minister Modi Leh I a vakalnak a chan cu an ralkap hna thazaang va pek dingin asi tiah an chim. Modi cu Leh a phanh le cangka tein Nimo lei ah a kal colh I, mah ka ahcun ralkap engineer hna nih Ladakh chaklei Line of Actual Control ah ralkap hna hriamnam le thilri an bunh mi hna cu an rak zoh ter. Tutan ah PM Modi nih Leh a va tlawnnak nih hin ramri ah ralkap hna an I ralrin zia cu fiangte in a langhter tiah mi tampi nih an ruah. Prime Minister Modi nih cun ‘Indian Army hna nih India ram humhim dingin an ralthatnak le an I pekchanhnak hna cu chim cawk asi lo’ tiin Corp 14 hna an ralthatnak cu hmun kip ah chimceih bik mi asi I, inn kip ah kan uar hna nak kong kan chim a ti. Kan ral hna nih cun Indian Armed Force hna thinhunnak le ttih an nun zia an hmuh tiah a chim fawn.\nThawngpang dang <<Australia a cozah hi cu upat an tlak hrim ko. Vawlei cungah a fak bik mi cu miphun thleidannak ngeih hi asi. Cu bantuk thleidannak a hmang mi miphun cu an ram a rawk tuan i buaibainak nih hnu a zulh peng. Zeibantuk ramrum ramtha si ko hna sehlaw miphun kong ah le Biaknak kongah a buaimi thleidan a ngei ram cozah cu an him bal lo.


Dr.SaSa Khual Tlawn Nak Pawl Cu Tih A Nung Kho Tak Tak. – Kawltu Team\nDr.SaSa Khual Tlawn Nak Pawl Cu Tih A Nung Kho Tak Tak.\nLaimi nih kan uar ngaingai mi Dr.Sasa khual tlawn nak hmanthlak pawl cu ttih a nung kho taktak. Hmanthlak ka van share mi pawl hi Dr.Sasa nih a van share mi pawl an si. Miphun le ram a dawt caah a nunnak tiang i pumpek in hi bantuk hmun ttihnung taktak ah khual a rak tlawng tawn hi a si. Uar um law law khi si. A khual tlawn nak pawl cu ttih a nung kho taktak.\nNungak Biak Hlei Par Nih Pathian Thangthatnak Hla Thar A Sakmi Cu A Tha Kho Tak Tak (Video Thar). →


Khuabawi Pu Tumbik nih Mai Sui Hlei Ṭial ruak luhpi a duhlonak le a pu le kawi bawi soisel a duh lo nak kong The Hakha Times ah a chim – Kawltu Team\nKhuabawi Pu Tumbik nih Mai Sui Hlei Ṭial ruak luhpi a duhlonak le a pu le kawi bawi soisel a duh lo nak kong The Hakha Times ah a chim\nOctober 9, 2020 October 9, 2020 Pu Tawn Mang\n(A tanglei bik ah a video a um lai) Khuabawi Pu Tumbik nih Mai Sui Hlei Ṭial ruak luhpi a duhlonak le a pu le kawi bawi soisel a duh lo nak kong The Hakha Times ah a chim!. A tanglei bik ah a video zoh khawh a si lai.\n(A video na zoh hlan ah mah capar hi van rel ta rih) Malaysia ah thi mi Leng Sui Hlei Tial a ruak kong an tawlrel ning he pehtlaiin Chin mipi lungfahnak.\nSeptember thla 29, Malaysia ah a nunnak a liam mi Leng Sui Hlei Tial a ruak cu chuah semnak khua ram lei ah ning cang tein rak tlun pi asi. October thla ni 4 ah khan chuah semnak hmun ah rak phanh pi asi. Sihmanhsehlaw Thantlang khua cozah uknak lei ṭuanvo ngeitu pawl nih Thantlang khua thlan hmun ah ruak vuainak nawl an khamh hna leng ah minung pa 4 lawng nih asi cang nak in ruak vui ding in chimrel le tuah ter asi. Cubantuk thil ning cang lo khuakhan nak ruang ah Leng Sui Hlei Tial a ruak cu Chin miphun nunphung le zatlang he aa kalh in ruak fim asi. Cu kong he pehtlai in Chin mipi zapi nih tantak mi chungkhar caah ngeihchiat pi nak lawng si lo in Chin miphun nunphung le sining lo in ruak fim ter ton mi kong zong ah Chin mipi thinlung a kekkuai ter. Cu he pehtlai zong in Chin mipi nih Social Media in siseh, phumpak teltumnak le chimrelnak in siseh, a bu in siseh duhlonak le lungtling lo nak langhter lawng si lo in miphun phung le lam he ning cang tein ruak vui ding biatak tein dirpi le au pi asi caah Leng Sui Hlei Tial ruak cu a thaizing ah ning cang tein phum ṭhan asi. Hi bantuk thil dawhcah lo a cang mi he pehtlai in lungtling lo nak ca thanh zeimawzat le chim relnak zong tam lak te theih asi.\nHi kong he pehtlai in CHRO, Executive Director Salai Bawi Lian Mang nih cun “Malaysia ram ah a nunnak a liam mi kan farnu a ruak cu hika hmun tiang rak tlung pi asi nain a phunglam ning tein thlan hmun ah vui tinh mi he pehtlai in ṭuavo ngietu pawl nih khenkhamnak an tuah mi hi cu tlukrualnak a um lo mi tuahser nak asi. Atu bantuk ruak cu khua chung ah luh ter siang lo in lam kap ah hei vui ter sawhsawh men timi hi minung thinlung keng lo in dawhcah lo thil ngai asi. COVID-19 zawtnak thli hran a fak lio caan va si ko hmanh seh law hi bantuk thil hi cu zeitin hmanh in cohlan piak awk a ṭha mi thil asi lo. Hihnu hmailei ah atu bantuk thil a cang ti lo ding in ṭuanvo ngeitu pawl cung ah a herh mi sualphawt nak le liam ter nak tuah a herh. Atu thil sining nih kan ram sining ah caan saupi a hram aa bunh cang mi miphun le zatlang nun he pehtlai in harsatnak pawl zeimawzat a hun langhter chin” tiah ati.\nNote: Chin Human Rights Organization & Chin World\nVideo Credit : CCNC\n← Pu. Henry Van Thio Fanu Music Video Thar Cu A Mak Law Law.\nTBC Nih Mizo Hla “Kan nghak reng che kan Lalber” Timi Hla A Sakmi Cu A Tha Kho Tak Tak (Video Thar) →


ahâ - Hiligaynon Dictionary Search\nSearch result(s) - ahâ\nSee aháy id.\n(Sp. alhajas) Jewels, jewelry; adornments, trinkets, etc. made of the precious metals with or without stones.


Abraham Sang Nawl: Sui Hlei Tial Kha Mirum Fanu Le An Dawt Ngai Mi Fanu Rak Si Ve Sehlaw\nNizan Hakha Time in biaruahnak an tuahmi Sui Hlei Tial ruak fim tawlnak kong ah Mizo ram lei le Thantlang lei bia an chimmi cu a dang deuh ngai in ka hmuh. Thantlang in thenkhat kan pale pawl biachimi nih ka lung a ka fahter ngai.\nSui Hlei Tial hi mirum thawng fanu, thil ti kho ngai le bawi fanu hna sisehlaw zeitindah khua an ruah hnga, an tawlrel hnga i bia an chim hnga? An dawt tukmi an fanu le an fapa hna hei si tuah selaw zeitin dah an um hnga i, bia an chim hnga ti ka ruat? Kanmah cio fanu le fapa si ve selaw, kanmah kungah va tlung ve selaw zeibantukin hme kan va si ve cio hnga?\n2“Ding loin biaceih hi ngol hrimhrim cang u, miṭhalo duhdanh kha ngol cang u. 3Sifakmi le ngakṭah kha an bia ceihpiak hna u, rethei le bawmtu ngei lo kha hmaan tein ruahpiak hna u. 4Sifak le retheimi kha chuah hna u, miṭhalo hna kut chung khan khamh hna u.\nKan miphun chungah dinfelnak, zawnruahnak le dawtnak hi ti bantuk in luang cang ko seh! Amen.\nCatialtu: Abraham Sang Nawl


An Tleihhrem Ning Cu aa Poi Bak ko Amitthli Luang Cikcek!_(+VIDEO) – The Chin World News\nAn Tleihhrem Ning Cu aa Poi Bak ko Amitthli Luang Cikcek!_(+VIDEO)\nMarch 12, 2020 admin Chinese Mail\nSaudi Arabia sin ah aum mi Bangladesh nu pakhat nih cun amah arak tuaitem tu le siarem loin arak tuah pen tu sinin achuah khawh nak ding caah bawmhnak hal in amah le mah bak in social media leiah video arak i tuah i ti cun alar thluahmah i socia media phun kip nih an rak post cio zoh tikah hin zangfak ngai bak asi.\nSocial media pakhat lawngah alar mi asi lo i social media phun phun ah alar ngai cang ti asi.Sumi Akter kum 25 nih hin bawmhnak hal in video alangh ningah cun an tleihhrem tuk ruangah hin acelh ti lo i cu hlei ah an velh chap rih i atha zong ba lak in an velh an tleihhrem acelh ti bak lo i,\nAlungfak nak vialte cu social media leiah avan chim ko hih! Apoitaktak avideo hi rak zoh ve hmanh! Tulio vai cheukhat pawl hi an rak fel ngai rua tina lak ah zei fel nem cu acheukhat pawl cu tihnung taktak pei an rak si ko hi teh!\nPrevious Post:An Tleihhrem Ning Cu aa Poi Bak ko Amitthli Luang Cikcek!_+VIDEO\nNext Post:Noami Partha Sung Hi Pathian Nih Adawttuk Nak Alanghter!_(+VIDEO)


Salai Lungthli Tum Cu An Hloh Bak Ko – Chin World News Evening\nNovember 10, 2020 November 10, 2020 Salai Van Chin News\nSalai cu an loh ko. Salai Lungthli Tum nih CNLD cu an lor tuk cang i kan ram caah tihnung an si. ka ti caah an sungh dih nak ding caah ka sining dihlak i pek in cawlcangh ding ah kan hnu May thla ah biachahnak ka tuah. July ah keimah pumpak zong thimnak ka lut chap fawn. Thimnak ka luh hnu zong ah CNLD thuat le sunghter hi ka rian ngan bik ah ka chiah zungzal, aruang cu CNLD an tlin ahcun kan miphun hrawktu le buaitertu an si kho tiah ka ruah caah a si.\nKeimah mee ngahnak ding caah ca ka tialmi nakin CNLD mee sunghnak ding caah ca ka tialmi tam deuh(teinak hmuh le ramrian tuan ka duh lo tinak si lo mu). CNLD caah an coronavirus ka hun cang. NLD nih 92% bak Chinram ah teinak an hmuh khawh. CNLD cu an lor tuk ko nain sungh cikcek in an sung. I cei ko hna seh, an lungfim deuh cang lai ti a ttialmi ruangah Salai cu an hloh bak ko. Nangmah hi na cikarh lonak dingah cinssi chunh na hau an tiah an tthuat ve cang.\nComment: Ka dua-lungkal that lo bak asi, setan nih an uangbak lai hi teh. Mi le mi kar rem nak sertu i timH lo i, tthat lo nak le an tlinlonak bak kawl i zuam cu. Cinnak sii chunh na hau. Ca cii karh sual lai. Na dirhmun naa fiang rua loh. Chinmi silo in Laimi tampi nih kan in bochanmi le kan in zohthlami pakhat na si.\nSinain nang nih cun mi zei huhalo pawl ruahnak in Miphun party bak kha na doh peng an sungh cu nai nuam dom. CNLD chung in mi tampi nih kan in bochanmi na si kha nai thei rua lo. Na catial mi rel anuam chin lengnabg ti lo. Laimi tam pi nih bochan mi le zohchuntlak a si kan in ti lio ah biatam deuh kan chim ahcun tam deuh kan palh ve ti hi na theih ko lai. CNLD le NLD ti i chim lengmang hna hi cu ngol cang ko.\nCNLD party cu kan sungh zongah teinak ahmutu kawlparty aho sin hmanh ah tanh le dirpi aa timhmi kan si lo, sunghnak kan ton cu kan thazaang laknak tu ah kan hman. Atu nangmah zong nih na theih ko lai, mino atam u nih CNLD cu tanh asi i, 8.11. 2020 ah 18 atling rih lo pawl hi 2025 ahcun 18 tling ding tampi miphun tanhtu ding kan i ngei cang lai.\nCun nangmah pumpak zong nih na tial ko kha. Mipi phaisa မဲဆြယ္ nak caah a singsing in an hman fon caa i teinak an hmuh asi ko hen cu. Mah bantuk in teinak hmuh kha cu thil dik tanh duh asi lo i apoi ah kan chiah lo. A theipar an zun caan a phan ve te ko lai. Atu cu nangmah telhin miphun dang bochan tuk mi le miphundang mah miphun nakin sang deuh ah hmu-chiah- thangthat hmang pawl nan tampi rih caah si ko.\nSalai Lungthli Tum: CNLD an lor tuk cang i ‘kan ram caah tihnung an si’ ka ti caah an sungh dih nak ding caah ka sining dihlak i pek in cawlcangh ding ah kan hnu May thla ah biachahnak ka tuah. July ah keimah pumpak zong thimnak ka lut chap fawn. Thimnak ka luh hnu zong ah CNLD thuat le sunghter hi ka rian ngan bik ah ka chiah zungzal, aruang cu CNLD an tlin ahcun kan miphun hrawktu le buaitertu an si kho tiah ka ruah caah a si. Keimah mee ngahnak ding caah ca ka tialmi nakin CNLD mee sunghnak ding caah ca ka tialmi tam deuh(teinak hmuh le ramrian tuan ka duh lo tinak si lo mu).CNLD caah an coronavirus ka hun cang.\nNLD nih 92% bak Chinram ah teinak an hmuh khawh. CNLD cu an lor tuk ko nain sungh cikcek in an sung. I cei ko hna seh an lungfim deuh cang lai. NLD lila nih an duh theng lomi Pu Suithio zong a sung fawn. Tutan cu kei ka saduhthah a tling ngai ko, keimah zong ka sung ve ko nain.\nZualko: Tlangvaal Mang Tian Thang nih ruah lo piin mual a kan liam taak


Ngeihchia tein : Nilen Par Mawi a dl thlan ah a kal – VAURAWNG\nNgeihchia tein : Nilen Par Mawi a dl thlan ah a kal\nNovember 30, 2018 vaurawng.com Entertainment 0\nMyanmar Idol Season 3 hla sak zuam nak in mipi nih tha pek ngai mi hla sak thiam Nilen cu hla sak ai zuam lio ah ruah lo pi in a mah a dl nih mual a liam tak in a dl thlan ah cun a va kal.Mah bantuk in a dl thlan ah a va kal tik ah hin mipi pawl hna nih cun an ngeihchiat pi ngei ve i tha pek nak bia pawl hna zong an hun chim cio hna.Zuam nak lio ah khan a dl a ngei tuk ruang ah mitthli he hla a rak sa i mah ah cun mark pe tu pawl hna zong an mitthli a rak tla ve.\nNilen hi cu hla sak nak lei ah a thiam tuk mi asi.A dl a thih lio ah hin a ruak zong zoh kho lo in a rak um i chim ding hmanh um lo tiang in a rak tuar tuk ve.Asinain zuam nak cu a si khawh chung in ai zuam thiam ko.A dl a thih nak hi thla nga a thling cang i a tu ni ah cun a dl thlan ah a va kal i ngeihchia tak tak in a va ttap.Zaangfak tuk bak khi asi ko.\nNilen dl hi Yangon university ah sianginn a kai mi asi.Kan mah lai mi salai Mang Cung Ling asi i a mah le mah hri awh nak in a thi mi asi i zei ruang ah dah mah bantuk in ai tuah ti hi a tu tiang theih asi rih lo.Salai Mang Cung Ling in a ruak cu Chin ram Haka khua ah a ruak cu an vui.\nNilen cu a tu lio hi a lar ngai mi hla sak thiam asi cang i Show pawl hna zong ah hin va kal in hla a sak piak lengmang cang hna.Mipi nih uar ngai mi hla sak thiam zong a hung si cang.Tha a pe mi mipi zong an tam ngai cang.\nThit-umh nak a tuah mi hna lak ah tangka tam cem a dih mi minung (7) hna\nKan zumh tuk mi kan hawikom lawngbak chimh ding mi kan konglam phun (5)


Salai Lung Thli Tum Nih Christmas Laksawng ah A Mah Sin Phaisa Kuami Cu Phaisa Ting (20) Ngah Dingin A Tuah Piak Hna – Onlinenungak\nSalai Lung Thli Tum Nih Christmas Laksawng ah A Mah Sin Phaisa Kuami Cu Phaisa Ting (20) Ngah Dingin A Tuah Piak Hna\nSalai Lung Thli Tum nih Christmas Laksawng caah Aungbali a tuah i a duhmi nih cun rak i tel khawh cio a si . Hi aungbali ticket caah hin phaisa in cawk a si lo i ramdang lei in kawlram ah phaisa a kuai poah nih ticket ngah ding a si .\nPhaisa a za tein a thap mi hi kawlram phaisa ting 20 a si i laksawng hi tingkhat cio in phun 20 ah an then .Asullam cu winner minung 20 an um lai i tingkhat cio in an i then lai tinak a si . A tanglei ah a mah Salai LTT nih a tial ning tein kan rak langhter than lai .\n“Christmas laksawng caah ting 20 awngbali kan tuah than : Laksawng hi tingkhat cio in phun 20 ah kan then,winner 20 an um te lai i winner pakhat cio nih tingkhat cio an co lai tinak a si . Ai vanthami cu ticket pakhat nih laksawng pali nga zong co khawh thiamthiam a si ko .Kanmah sin in phaisa tingkhat na kuat tik ah ticket pakhat na ngah lai , Myanmar lei a hlamtu zong ticket pakhat a ngah ve lai .\nTinghnih na kuat ah cun ticket pahnih veve nan ngah lai tinak a si .Malaysia zong nan i tel vecang.Malay in kawlram kuatmi siseh,US in Malay kuatmi zong awngbali ticket nan ngah dih ve lai.Malay zong ah agent pahnih kan ngei cang hna.Pehtlaihnak : 01163916642 (Ahniang),01128253567 (Maria nu ).\nDECEMBER 20,2020 ah awngbali zuh caan a si lai , awngbali zuhnak ah zumh a tlak bikmi “random.org website” kan hmang lai.US lei a tuni kuatmi poahpoah ticket pek a si cang lai. Lai Western Union page hlun kha a rawk,mah page hi a thar in kan ser thanmi a si.LIKE le Share in kan bawm cio ve hram u “. Salai Lung Thli Tum (Yangon)


CDF-Thantlang Nih Ralhrang Kong Le Covid-19 Viccine Chunh Kongah Ralrinnak An Pek Cia Hna - Chin Eleven News\nCDF-Thantlang Nih Ralhrang Kong Le Covid-19 Viccine Chunh Kongah Ralrinnak An Pek Cia Hna\nCDF-Thantlang Nih SAC Ralhrang Pekmi Covid-19 Sii Le An Dirhmun Ai Khah Lonak Cathanh An Chuah; 1. Atulio Thantlang ah COVID-19 zawtkhamsii (Vaccines) chunh cuahmah mi hi SAC lei nih pek mi a si caah CDF-Thantlang kan dirhmun he aa kalhmi a si.\n2. Sii an chunh tikah ah – (a) Biaknak hmunhma ah chunh si hlah seh, (b) CDM a tuah mi kan hnursuan piak hna hlahseh (c) Fial chom si lo in pumpak lungthlehnak in chunh siseh, (d) CDM a tuah lo mi nih chun hna seh ti kan duh.\n3. Thantlang khua sang le Thantlang peng khuate lei COVID-19 committee cio nih khiahmi zulhphung a zul duh lo mi le nawl a buar lengmang mi cu CDF-Thantlang nih a herh ning in tuanvo kan in lak hna lai.\n4. Cun, SAC he pehtlaihnak a ngeimi paoh paoh, an i pehtlaihnak ruangah kan riantuannak a dawnkhan tu ah ruah mi paoh paoh cu mi zei bantuk an si hmanh ah a herh ning in tawlrel nan si lai tiah ralrinnak kan in pek hna. Chinland Defense Force-Thantlang\nRelchap:Manipur palek hna nih Manipur Tengnoupal district Kawlram he an i ri nak Indo-Myanmar international border pawngah meithal le kuan tam ngai an tlaih. Thawnghlattu hna nih thawng an thanh ning ah Manipur palek le Assam Rifle hna nih Moreh khua Ward no. 7 ah a um mi S.Moljol inn an cheknak ah hriamnam hi an tlaih mi a si.\nHriamnam an tlaih mi hna hi AK 47 pahnih, M-16 pahnih, 9mm pistol pathum, China ser mi hand grenade pakhat, AK- 56 le M-16 magazine 9, 9mm pistol magazine 4, 7.62mm meithal kuan 361, 5.6mm kuan 31, 9mm kuan 23, .38 mm kuan 4, small caliber kuan 7 le 8X binoculr pakhat a si.\nHriamnam an tlaih mi hna hi Moreh palek sakhan ah pek a si.Inn an chek lio ah inn ah a hohmanh an um lo caah hriamnam an tlaihmi hi a ngei tu theih le tlaih a si rih lo tiah Arunachal times nih a tial. Atu hi tuanvo ngeitu hna nih an hlathlai cuahmah lio pi a si. A rohhlan ah theih a si cang lai tiah an zumh.Ref: the chin post


Pale Ni Thawngtthabia\nKa fa le biatak chungah khua an sa ti mi nain a ka lawmhter deuhtu zeihmanh a um ti lo. 3 John 1:4:\n1. Bia hmaithi:\nAsunglawi mi “Pa le Zarhpini” ah hi bantuk in ka dawt mi unau hna sinah Pathian bia in thangzang peknak caantha ka hmuh caah tampi ka lung aa lawmh. Hi bantuk in zarhtin “Thawngtha chimhnak” caah tlangtla tu nan cung zongah tampi lunglawmhnak ka ngeih.Pathian min ka thangthat fon.\n2. Pa le Zarhpini thawknak atawi in:\nAmerica ram Washington DC uk chungah aum mi Spoken khua pawng Big Bend River kam an lo ah Mr. Willian Jackson Smart cu achungkhar he nuam ngai in dum an tuah i khua an sa. Chungkhar te in an i nuam lingcing, 1890 kum March thla ah ruah lo piin an nu nih athi tak hna. A nupi le a fa le a dawtuk mi William Jacson Smart nih cun nu tuanvo le pa tuanvo lak in a fa le cu tha tein a zoh khenh hna. A fa le an van upa dih cang. A fanu fangkhat te zong cu va a van ngeih i Mrs. John Bruce Dodd a van si cang. William Jeckson Smart zong 1910 kum ah a thi ve i a nupi pawng te ah an vui. Nikhat, Nu le Zarhpi ni ah Mrs John Bruce Dodd cu a va pumh ve. Nu le Zarhpi tha tuk le duhnung tuk, lungtlin tuk ding in an tuah mi a hmuh ah a fel tuk mi, a nupi um lo hnu in fa le caah harnak zeipoah tuar in a thabik in a rak zohkhenh tu, a pa kha a van theih than i mitthli he thla a cam bu in ‘Pa le Zarhpi ni” tuah ve ding a lungchungah biakhiahnak a neih. June thla zarhthumnak kha “Pa le Zarhpi ni” tiah ati i atuah thawk taktak. Duhsa tein an ram pi nih an cohlan lawng si lo in atu cu volei khua zakip ah tuah hi asi cang.\n3. Bible chungah Pa le cheukhat le chungkhar hna:\n“Pa” kong ruat ahcun “Nu” kong ruahchih lo in asi kho lo. Zei cah tiah “Nu” um lo ahcun “Pa” a um kho lo i “Pa” um lo ah zong “Nu” a um kho lo caah asi. Bible chungah “Pa” le “Nu” hna dirhmun le an khuakhannak an khuasaknak hna kan zoh tuah hna lai.\n- Abraham le Sarah (Gen 16 chung): Pathian biakamnak philh/ hngah khawhlo in anmah ruahnak in khua an khang sual ruangah chungkhar ah lungretheih ngeihchia mitthli tlaknak a tlun zia, cu he aa peh in nihin ni tiang voleipi ah hnahnawhnak aa peh peng zia...\n- Isac le Rebekah (Gen 25, 28 chung): An fa le an thleidang sual hna ruangah chungkhar ah lungretheihnak le nuamlonak a tlun zia...\n- Noah (Gen.9:20ff): Pa asi mi ei le din thiamlo ruangah fa le chiatser sualnak tiang an phan zia...\n- Jepthah (Biaceihtu11:34-40): Pathian attihzah mi asi ko nain mi teiduhtuk ruangah le lungran deuh ruangah mah fanu te thihnak tiang a phan zia...\n- Herod le Herodias(Mt.14:1-12): Pa asi mi pawrhlat ruamkai ruangah le Nu asi mi ziarngeih le mihuat ruangah Pathian riantuantu tiang thah a huah zia....\n- Joshua le Cornelius (Joshua 24:14 le Acts.10:11) Pa le nih Pathian theih le tihzah bu in chungkhar ah khua an khan i an hruai hna tikah cu chungkhar ah nuamnak daihnak in a khat zia...\n- Volei chanpi chanthum ah Pa le dirhmun: Volei pi hi mifim hna nih chan phunphun in an then hna. Cu vialte cu zoh in bualtlak in chanthum ah kan then tuah hna lai. Cu hna cu:\nChanhlun: Pa le nih aanaa ngantak in an ngeih. Fa le hi duh bang in tuah khawh arak si. An duh ah sal ah zuar khawh asi i an duh ah thah khawh hmanh a rak si. Fa le cungah thinlung haktuk in uk cu fa le sunghnak asi kho.\nChanlai: Achia a tha thleidang cuaithlai in nun a rak si. Thazang le thiamnak hmang in nun asi caah an hmet lio cu nu le pa nih fa le kha an tuk an velh an uk khawh hna. An rak tthang hnu ah cu ti in an tuah kho ti lo. Fa le cheuhkhat cu nu le pa nih a tih in an tih lehlam hna. Nu le pa nih a tih in tih mi fanu fapa hna kan si sual maw?\nChanthar/Atu kan chan: Nu le pa aanaa ngeihnak nak in “Right” Covo timi nih an van uk tuk cang hna. Nu le pa nih dawtnak, fimnak le lungsaunak he uk hna lo ahcun mah fa le lila kong ah thawnginn chung hmanh phan khawh asi. Chan zulh in fa le hruai ding pa le nu nih i zuam hrimhrim ding asi.\nPathian atihzah mi Pa le nih Pathian theihbu tein dawtnak le thlacamnak he innchungkhar hruai ko ahcun, cu Khrihfa chungkhar dawh nih cun a cunglei i achanchan in a um kho mi piahtanaa vialte hi a hloh dih i Khrihfa Chungkhar dawh te aser khawh ko. Zei cah tiah dawt awk tlak lo a kan daw i pakhat le pakhat idaw uh a kan titu (Jn. 13:34), nan ral hmanh va daw uh a kan titu (5:44), midang nih na cungah tuah hna seh ti na duh bang in midang sinah va tuah uh(Mt. 7:12)a kan titu Jesuh dawtnak chungah chungkhar an nunpi, an hruai hna caah asi.\n4. Pa le nih zohchunawk tlak in nun ding a herh:\nKan Bible nih Pa le pawl hi chungkhar ah “Lu” nan si tiah a kan ti. Lu i sinak hi kan zoh tikah:\nMit pahnih: Pa le nih innchungkhar ah thlarau lei le pumsa lei herhnak kaphnih in zoh le hmuh a herh.\nMah i nupi le fa le hna an thatnak le an baunak zon hna hmuh tti khawh a herh fon.\nHna pahnih: Na nupi le na fa le hna an thangthatnak le an thangchiatnak a pahnih in na theih khawh lai.\nHnar pakhat: Nunnak thaw chuahnak asi. Pa nih thlarau lei le pumsa lei caah nunnak thaw dopzia na thiam a hau.\nKa pakhat: Pasal bia tamtuk cu “Nu” tiah kawh asi. Ka pakhat lawng asi bantuk in hna nih an theih mi hnarcheunak bia tamdeuh na chimh ahcun patling na si lo.\n5. Pa le Nu sin in thluachuah:\nNu le pa lo in fa le kan chuak kholo bantuk in nu le pa sin in rak luang lo in fa le nih thluachuah kan hmu kho lo. Bible nih a kan cawnpiak. Cu caah fa le nih nu le pa hna lungtlin ter khawh cu abiapi ngaingai mi asi. Pa le nih hin fa le caah damnak, thawnnak, fimnak, thiamnak, rumnak le nawlngeihkhawhnak thluachuah hna hi duh piak dih cio asi. Volei thil kong ahcun Pa thawngtha pa le Pa santlailo deuh cu i dan taktak asi. Asi nain fa le thluachuah peknak ahcun Pa santlailo te zong i dannak a ngeih lo ti kha fa le nih theih a herh taktak. Hi tluk in fa le caah duhsaknak a ngeih tu pa le nih hin asangbik in an kan duhpiak mi cu, “fanu pafa hna nih Pathian bia ah kan nun ding” hi asi. Johan nih cun “ Ka fa le baitak chungah khua an sa timi nain a ka lawmhter deuhtu zeihman a um lo” tiah ati.\nPa le duhnak fa le cungah tling hram seh law pa le lawmhnak atling i an ngandam i an nun sau seh law tu le fa le khua le ram miphun hna caah thluachuah luannak sihram hna seh. Amen.


SANGLING THANTLANG THIMNAK AH CNLD SAN ATLAI RIH LAI LO – The Chinlung Post\nCNLD 2020 thim nak ah san Atlai rih lai lo.kan kawlram cu.,Gen,Aungsan le Tlang cung mi lungrual nak in, 1947 feb 12 ah Federal Union hna tlak nak rak neih si, Aungsan thih tuan tik ah, Federal phung zul loin, Nihin ni tiang Ralkap kut ah a um thai.Federal Union phung Ralkap kut ah um mi cu, Tlangcung mi nih, hriamnam in kum 60 renglo, An doh nain, Aanasin (dictator) ram ah tapung nih tei khawh si lo.\nZei caah kan ti ahcun, Ram chung thilchuak Phaisa vial te kha hriam nan cawk nak ah an hman dih caah hriamnam in tapung nih tei khawh si lo.CNLD nih 2020 thim nak ah, kan mah Vote nan kan pek ah cun, Federal cu kan lak lai an tiin, Mipi an hlen hna, Mang meithal men asi,.note/ CNLD nih An i,Ruah ning ah cun, NLD nih, Cozah Amah lawng nih Atlai kho lai lo i Coalition Government Aser te lai i Tlangcung mi Akan Sawmte lai i kanduh mi Federal kan hal te lai tiah Rauhchan nak an ngei.\nTlangcung mi le CNLD Chin mi nih Hal ding mi cu, Federal asi caah, Federal cu Ralkap le USDP nih an duh lo tuk mi asi caah, Tlangcung mi sawm duh lo bia Zeirel lo si loin, Atu lio Phunghram um tu ning ah,Ralkap nih caan țha lak in Aana An ting khawh cu caah, Tlangcung mi sawm loin An mah kawl party pawl Asawm ko hna lai i Cozah Aform ko lai, Cu caah CNLD nih 2020 thim nak ah Azei ti hmanh in, Chinram ah Cozah an ser khawh nak lam a um rih Hrimhrim lo.\nCNLD nih hin, Chinmi ai Awh caah MP Pa 3-4 tal cu hlawtdaw leng NCA 21 century pinlung Conference caah Chin MP chuah an herh ngai ve. Gen Aungsan nih Pinlung Federal Union cu Zul manh loin,Athih tuan caah, Afanu Aungsan sukyi nih Athih hlan hrim ah Ralkap kut ah lak ai zuam, 2020 thim nak ah țanpi cio a herh rih. Credit:Sangling Thantlang.\nTIO TIVA KAM DR SUI KHAR BIACHIM NIH KA MITTHLI A RAK TLAKTER


GOOD NEWS: CNF KANPA PU ZING CUNG LAWMHPI CIO USIH – The Chinlung Post\nGOOD NEWS: CNF KANPA PU ZING CUNG LAWMHPI CIO USIH\nAugust 15, 2020 admin Local News 0\nPeace Steering Prize a cotu hna.NLD cozah chan Myanmar ram remdaihnak he pehtlai in lamsial tu pawl cu avoi 9nak JICM ah “Peace Steering Prize” peknak aum. Peace Steering Prize cu National Reconciliation and Peace Center Chairman, Daw Aung San Suu Kyi nih sunlawinak laksawng caah a pek mi hna asi.\nCu Peace Steering Prize cu Tlangcung Hriamtlai bu in hruaitu 11, cozah le ralkap lei in hruaitu 8 nih an co tiah theih a si, atu bantuk remdaihnak he pek mi laksawng hi Myanmar ram cozah nih avoi khatnak an tuah asi. Hi Peace Steering Prize cotu lak ah CNF in Chiarman Pu Zing Cung zong aa tel tiah theih asi.\nPeace Steering Prize a cotu pawl hna cu a tang lei bantuk in asi. (1) Gen. Saw Mutu SAE Poe (Chairman, KNU). (2) Padoh Saw Kwe Htoo Win (Vice Chairmna, KNU). (3) Gen. Ywad Serk (Chairman, RCSS/SSA). (4) Col. Hkun Okker (Patron, PNLO). (5) Pu Zing Cung (Chairman, CNF). (6) Khaing Soe Naing Aung (Vice Chairman, ALP). (7) Comrade Than Khe (Chairman, ABSDF).\nPariatnak. Gen. Saw Mo Shay (CiC, DKBA). (9) Dr. Naw Ka Paw Htoo (General Secretary, KNU/KNLA PC). (10) Nai Htaw Mon (Patron, NMSP). (11) Kya Khun Sar (Chairman, LDU). (12) Vice-Senior General Soe Win (Deputy CiC, Tatmadaw). (13) Gen. Yar Pyae (Tatmadaw). (14) Gen. Min Naung (Tatmadaw).(15) Gen. Tin Maung Win (Tatmadaw). (16) U Tun Tun Oo (Attorney General). (17) U Kyaw Tint Swe (Union Minister). (18) Dr. Tin Myo Win (Chairman, Peace Commission).(19) U Min Thu (Union Minister). Credit:CCNC\nNLD AN TLIN AHCUN TTIHNUNG TAKTAK THIL A CHUAK KHO CANG\nUS PRESIDENT DONALD TRUMP NIH A TUAH TAKTAK CANG HIH


Anbauzeit ca.: 1,5 Std.\nAHK Nr.: KI36-A4


***Vakok.Lian***: United Nations Organization (UNO) Kong Tlawmpal\nUNO timi cu ram tampi nih hruainak phunghram ttha tein tuahmi tangah dirhmi/ thawkmi bu a si. Vawleicung ummi fonhmi Bu vialte lak ah a nganbik mi bu a si. Rianttuannak zongah hmual ngeibik in le kaubik in a cawlcang I minung caah tthathnemnak tampi a chuahpi tu bu zong a si. Mi fim tampi hna nih UNO tluk in rian a ttuan kho mi bu vawleicung ah an sem rih lo an ti fawn. UNO an dirhnak a sullam bik cu kan vawlei pi ah daihnak le hnangamnak / himnak (peace and security) a um zungzal khawhnak lai UN chungtel ram vialte nih hmunkhat te ah khuakhan lairel tti nak he rianttuannak zong ngeih tti ding tiah sermi bu a si.\nUN Hruainak Phunghrampi (UN Charter)\nUN Charter (Constitution) timi UN hruainak phunghrampi cu ram 50 aiawhtu upa hna nih June 26, 1945 ah San Francisco khua, USA ram ah hnatlaknak an rak ngeih pi i minthuhnak in an rak sermi a si.\nUNO Dirh Ni (Foundation Day of the UNO)\nUNO Dirh Ni a siloah UNO timi bu vawlei cungah a um tinak theihternak le fehternak cu phunglam ning tein October 24, 1945 ah China, France, United Kingdom, USSR (the former USSR), United States, le a dang ram fa deuh hna nih an rak tuah. Cu caah October 24 ni paoh cu vawleicung ram tampi nih United Nations Day ti ah philh lo nak an tuah pengnak a si.\nA Voi 1nak UNO Khuakhantu pawl Tonnak (The First Regular Session of the UNO)\nA voi 1nak UNO khuakhantu pawl tonnak cu January 1946 ah tuah a si. A hmun cu London khua ah an rak tuah I a voi 1nak chungttuan ( the first elected secretary General of the UNO) an rak thimmi cu Norway ram in Trygve Lie a si.\nUNO Headquarters Umnak Hmun (Headquarters of the UNO)\nUNO Headquarters umnak hmun cu 1st Ave, UN Plaza, New York khua, USA ramkulh chungah a si.\nAlan/ Hmuhsaknak Alan (The UNO Flag)\nAlan cu October 20, 1947 UNO Bupi Tonnak (General Assembly) hnatlaknak in an sermi a si. Hmelchunhnak caah a hnu lei zawng (background) cu vandum zawng ( Light Blue) a si I cu cungah cun a rang zawng (white color) in vawlei pumpi zuk le Olive tteng 2 cu keh le awrh in an suai. Olive tteng an thimnak sullam cu daihnak (peace) hmelchunhnak caah a si.\nTinhmi (Aims and Objectives)\nA tlangpi in UNO nih a tinhmi hna cu\n1. Vawleicung ah daihnak le hnangamnak (himnak) umnak ding caah.\n2. Hmunkkhat rianttuan ttinak thawngin sifahnak le zawtnak ttha lo hna cu ralrinnak he kham ding (remove). Nu hrin covo (rights of basic freedom) kan hmuh kan ngeih khawh cio nak lai rianttuannak ngeih ding.\n3. Vawleicung ummi miphun vialte khar lak ah dawtnak, rualremnak he pehtlaihnak a um khawhnak ding.\n4. Hi a cunglei tinhmi ttuanchuah khawhnak ding caah UNO cu hmunpi / hmunlai caah chiah ding.\nUNO Chungtel Luhnak / Sinak (Membership of the UNO)\nUNO chungtel sinak a duh mi ram cu Bupi Tonnak (General Assembly) ah chungtel si an duhnak kong kha an chuahpi I chungtel ram hna chungin me (vote) pe dingmi cheu thum cheu hnih nih hnatlaknak me (vote) an pek lawngah cohlan a si.Chungtel chuahnak le caantawi chuahnak (expelled or suspended) zong cu cubantuk tthiamtthiam me (vote) pek nak in biakhiahnak ngeih a si.\nZungzal Chungtel Ram (Permanent Members)\nZungzal chungtel ram hna cu China, France, Russia, UK, le USA an si. Cu hna cu khuakhangtubu (Members of the Security Concil) tiah kawh an si.\nVittu Nawlngeihnak (Veto Power)\nKhuakhangtubu (Members of the Security Council) nih vittu nawlngeihnak a khat tein an ngei cio. Vittu nawlngeihnak timi cu khamhkhawhnak / donhkhawhnak nawl tinak a si. Khuakhangtubu chung I aa telmi ram paoh paoh nih aa khat tein cu vittu nawlngeihnak cu hman khawhnak an ngei.\nChungtel Sinak (Membership)\nUNO bu uknak caah sermi phunghrampi caah min a rak thu mi ram cu ram 50 lawng an rak si nain 1993 ah khan cun ram 185 an si cang. 1993 ah UNO chungtel cazin ah cohlan mi hna cu Czech Republic, Macedonia, Eritrea, Slovakia, Monaco, le Andorra ram hna an si. 1994 ah Palau (a newly independent Pacific nation) cu cohlan a rak si ve.\nUNO Chungtel ram a si lomi ram cheukhat hna.\nSwitzerland, Taiwan, Nauru, Tonga, le Vatican City hna an si.\nNingcang tein Hruainak le Rianttuan khawhnak ding caah sermi bu ttengnge hna (Organization of the UNO)\nUNO ningcang tein le rep ngai tein rianttuan khawhnak ding caah a tanglei bantuk in ttengnge hna cu ser an si.\n1. Bupi Tonnak (General Assembly)\n2. Khuakhangtubu (The Security Council)\n3. Chawlehthalnak le Zapi duhnak/ tthatnak kha pakhatnak chiah in rianttuannak ding caah khuakhangtubu (The Economic and Social Council)\n4. Vawlei pi huap in biaceihnak zung (International Court of Justice)\n5. Rianttuannak kongah zumhawk tlak in zohkhenh ttuanvo ngeitu laireltubu (Trusteeship Council)\n6. Chungttuantu (Secretariat)\nBupi Tonak (General Assembly)\nChungtel ram hna nih Bupi Tonnak ah meeting kaimi 5 cio thlah khawh a si nain an lak I pakhat lawng nih me (vote) peknak nawl a ngei.\nUNO rianttuantu ttengnge cio hna nih anmah le rianttuanak kong he pehtlai in theihternak cu bupi tonnak ah an chuahpi. Rianttuannak kongah ceihmai ding a herhmi cu bupi tonnak ceihkhannak ngeih piak a si.\nBupi Tonnak cu kum khat voi khat ngeih a si i September thla zarh thum nak I cacawn ni hnih ni (the third Tuesday in September) chiar te tuah a si.\nUN Khuakhangtubu (UN Security Council)\nKhuakhangtubu (The Security Council) nih chungtel 15 an ngeih hna. Cu hna 15 lak ah zungzal chungtel ram a si I vittu (Veto) nawlngeihnak a ngei mi hna ( China, France, Russia, UK and USA) leng ah a dang chungtel 10 thim an si. A dang chungtel 10 hna cu bupi tonnak ah thim an si I an rianttuan caan cu kum hnih ah voi khat a si.\nKhuakhangtubu (The Security Council) nih a bik in ttuanvo lak mi cu daihnak le hnangamnak (himnak) caah rianttuan a si. Khuakhangtubu (The Security Council) nih daihnak caah le hnangamnak (himnak) ding a si ah cun chimrelnak nawl, ruahnak pek nak nawl an ngei I a herh ah cun nawlpeknak nawl le hramhram in rianttuannak nawl an ngei fawn.\nChawlehthalnak le Zapi duhnak/ tthatnak kha pakhatnak chiah in rianttuannak ding caah khuakhangtubu (The Economic and Social Council)\nChungtel ram hna chungin aiawhtu 54 hna cu bupi tonnak I cheuthum cheu hnih hnatlaknak in thim an si. Rianttuannak caan cu kum 3 a si.\nChawlehthalnak le Zapi duhnak/ tthatnak kha pakhatnak chiah in rianttuannak ding caah sermi khuakhangtubu (The Economic and Social Council) nih a ttuanmi rian hna cu chawlehthalnak, mipi duhnak le tthatnak caah tuah dingmi rian hna ttuankhawhnak ding caah cawlcanghnak, le nunphung he aa pehtlai mi rian, fim cawnnak he aa pehtlai mi rian, ngandamnak le a dam lomi zohkhenhnak he aa pehtlai mi rian, le a dang a herhmi rianttuanak hna kha ttuanvo a lak.\nVawlei pi huap in biaceihnak zung (International Court of Justice)\nChungtel ram hna chungin baiceihtu (judges) 15 hna cu bupi tonnak ah thim an si. A rianttuan caan cu kum 9 a si.\nUNO nih rianttuannak a ngeihmi hna ah ruahnak a pek hna i, tazacuainak a um tik ah dinfelnak he biceihnak zong a ngeih hna.\nRianttuannak kongah zumhawk tlak in zohkhenhnak le runvennak ah ttuanvo ngeitu laireltubu (Trusteeship Council)\nZungzal Khuakhangtubu (The Security Council) ah aa telmi ram 5 hna le mah le ram hmunhma cio I thimmi aiawhtu upa hna an si.\nRianttuannak kongah zumhawk tlak in zohkhenhnak le runvennak ah ttuanvo ngeitu laireltubu (Trusteeship Council) i a rain biapi bik cu mah tein aa uk/ hruai kho rih lomi ram hna kha zohkhenh I runvennak ngeih kha a si.\nUNO chungttuan cu bupi tonnak ah khuakhangtu bu nih hruainak in le hnatlak pi nak in thim a si.\nRianttuan Caan (Tenure)\nChungttuan cu kum 5 caan thim an si. Rianttuan caan a dih hnu zongah thim khawh tthan a si.\nChungttuan rian cu UNO hruainak le cawlcanghnak ah zohkhenhtu le hruihruaitu (the Chief administrative of the UNO) dirhmun ngeitu a si.\nUN Chungttuan tu pawl hna (Secretary Generals of the UN)\n1. Trygve Lie (1946-52)\n2. Dag Hammarskjold (He was killed in an Air Crash) (1953-61)\n4. Dr. Kurt Waldheim (1972-81)\n5. Javier Perez De Cuellar (1982-91) Two Terms\n6. Dr. Boutros Ghali (1992-97)\n7. Kofi Annan (1997-2007) Two Terms\n8. Ban Ki-moon (2007- Till date)\nUNO Chung hmanmi Holh hna (Official Languages of the UNO)\nA tanglei holh hna hi UN nih hman dingin hnatlaknak a ngeih mi an si.\nCattialtu lei in nawlnak: A cunglei kong ka rak ttialmi ah palhnak a um sual ah cun dawtnak he theihternak rak ka ngeih hram te uh tiah zangfah kan nawl hna. Cun bifang hna le bia tlang hna zong zohdawh deuh in hmankhawh a si ah cun remh piak nak ka ngeih te uh ti zong nawl kan duh fawn hna.\nDanny Bawi Thianhlun\nPosted by L.VanBlian_blogpost.com at 8:25 AM


North Korea mangttam ruangah a zaammi nufa Seoul ah rawlttam in an thi | THE CHIN EXPRESS\nNorth Korea mangttam ruangah a zaammi nufa Seoul ah rawlttam in an thi\nHan Sung Ok le a fapa kum 6 te cu South Korea khualipi Seoul ah thla 1 $74 in an hlanmi inn chungah an thi, thla 2 hnu July ahkhan an ruakin an hmuh hna. An thawngpang nih mi tampi ngaih a chiatter.\nNain, Han Sung OK cu North Korea ram mangttam ruangah a zaammi si, cun vawlei cung khua rum bik a si vemi Seoul khuapi ah anmah nufa te lawng rawlttam in an thi ti an theih tikah a thawngpang nih South Korea ram pumpi a cul dih.\nAn ruak a thut tuk caah an thihnak aruang hngalh khawh si lo, tiah cozah nih a chim. Nain, South Korea media tampi nih, “rawlttam in an thi” an ti. Cozah zong nih a al hna lo.\nKan hnu thla ah mah thawngpang a phuangtu media nih “rawlttam in an thi, mah lo cun an thihnak ding lam um lo tiah min langhter a duh lomi palek nih a kan chimh,” tiah a ttial.\n“North Korea mangttam in a zaammi cu South Korea ah rawlttam in thih ruah ah maw si kun… ti ka ruah ah ka celh lo. South Korea cun rawl a tamtuk nak ah rawl ei sum hmanh alar tuk si,” tiah North Korea in a rak zaam vemi Heo Kwang-il nih a chim.\nHan cu 2009 ah North Korea mangttam in South Korea ah a zaam, tiah cozah cazin ningin theih asi.\nSouth Korea a phak ka ah zarh 12 chung credit card hman ning le mawttaw mongh ti bantuk South Korea ram khuasak tintuknak caah a herhmi a cawng. North Korea in a zaammi paoh cu South Korea cozah nih duh/lo zongah a cawnter dihmi hna si.\nNorth Korea in a zaammi hna cu cozah nih mandeng apartment inn ah a chiah hna. Bawmhnak a pek hna i an zawt cun manlo in a thlop hna, pawcawmnak caah rian a chimh hna.\nNain, North Korea ahcun zeihmanh an theihmi um lo caah mi tampi cu mah buin an i harh tuk tthiam. South Korea ahcun a kan neek tuk tiin cheukhat cu North Korea ah a kir tthanmi zong an um.


GOOD NEWS: RALHRANG KUT IN LAIMI TA FAR HNA AN LUAT – The Chinlung Post\nGOOD NEWS: RALHRANG KUT IN LAIMI TA FAR HNA AN LUAT\nJune 25, 2021 admin Local News 0\nThawngpang ttha. Sekan Khualu ah an tlaihmi Minung pahnih cu an thlah tthan hna. June ni 22 ah ralhrang kawlralkap nih Kalaymyo ah an tlaihmi minung pahnih Pa Ci Thang le a U Ngun Nei Mang cu tuni June ni 25 ah an thlah hna tiah theih a si. Pa Ci Thang le a U Ngun Nei Mang cu tuzanlei suimilam paruk le cheu hrawngah an inn an phan cang tiah an chim.\nAliamcia June ni 22 zanlei suimilam pathum le cheu hrawngah ralhrang kawlralkap hna cu Sekan khualu civuan lam ah motor pasarih in an kal hna i, khuachung ah a ummi minung pathum an tlaih hna. Asinain khuachung an lonh or an chuahtak hlan ah minung pahnih cu an thlah tthan hna. Pa Ci Thang tucu ralhrang kawlralkap hna nih an tlaih.\nPa Ci Thang ralhrang kawlralkap hna nih an tlaih mi konghe pehtlaiin a U Ngun Nei Mang cu Pa Ci Thang konglam dottletnak a tuah ruangah an rak tlaih ve. Asinain tuni ah ralhrang kawlralkap hna nih an thlah hna tiah thawngpang an langhter. Hi konghe pehtlaiin Ralhrang kawlralkap hna cu June ni 23 in Sekan khualu Zichawng ah umhmun an khuar tiah theih a si.\nRalhrang thawngpe tu le ralhrang hna sin ah thawngpang kip a phuangtu USDP chungtel cu kah a si. Mandalay ah USDP party member pakhat meithal in kah a tong. Mandalay Chan Mya Thar Si sang ah a um mi ralkap lei thawng petu U Kyaw Kyaw Min kum 50 cu tuni June thla ni 25 zinglei ah meithal kah a tong I a nunnak caah thinphang asi tiah pawngkam mi hna nih an chim.\nTHIL TTHA LO TUAH IN RALHRANG A DIRKAMHTU CU AN THAH DIAM


Hakha Khrihfabu Kip Pumpululh Chuih Ah Semi Final A Chuih Ding Phuli – THE CHINLAND POST\nHakha Khrihfabu Kip Pumpululh Chuih Ah Semi Final A Chuih Ding Phuli\nCity Hunter | 2018 June 5| May 22 in thawkmi Hakha Khrihfabu kip (town churches) pumpululh chuih zuamnak cu June 5 ah Calvary le Gospel an chuih i Calvary nih 4-2 in an tei hna. A puai hnihnak ah Senthang Baptist Church (SBC) le Believer (BCM) an chuih i SBC nih 2-1 in an tei hna. Semi final a kaimi phuli cu June 7 le June 8 ah an chuih than te lai tiah kan theih.\nHakha Khrihfabu kip pumpululh chuih zuamnak ah semi final a kaimi phuli cu; Free Methodist Church, Chuncung, Calvary le Senthang Baptist Church (SBC) an si. June 6 cu an i din rih lai.\n“ Semi final cu June 7 (nili ni) ah Free Methodist Church le Chuncung an chuih lai i June 8 (Ninga ni) ah Calvary le Senthang Baptist Church an chuih lai. June 9 le 10 (zarhte ni le zarhpi ni) an i din than lai i final cu June 11 (nikhat ni) ah an chuih te lai” tiah Hakha peng zaanglekcelhnak zung in lutlai Pu Jacob nih The Chinland Post ah a chim.\nPrevious Thantlang Peng Tanghra Awng Ah A Chungkaimi Nakin A Leng Phimi An Tamdeuh\nNext 2018 Kum Chinram Tanghra Sianginn 28 In Pakhat Hmanh Tanghra An Awng Lo


[ Malaysia ] Bukit Jalil Camp ah Chiahmi Kawlrammi 17 Covid-19 Zawtnak an Ngei | THE CHIN EXPRESS\n[ Malaysia ] Bukit Jalil Camp ah Chiahmi Kawlrammi 17 Covid-19 Zawtnak an Ngei\nPhungninglo ramdangmi pawl an ram cio ah khirh dingin an chiah hna nak Bukit Jalil Lahwahkah Thong (Camp) ah Covid-19 zawtnak ngei 35 an hmuh hna. 17 cu Myanmar rammi an si.\nNgandamnak Vuanci Zung nih, “zawtnak ngei 35 hi cozah nih lengchuah a khap (MCO) hlan ah tlaihmi pawl an si. Zeitin dah zawtnak an ngeih ti kan hngal kho rih lo,” tiah a chim.\n“An ram ah nan khirhmi ramdangmi pawl Covid-19 zawtnak an ngei tiin International Regulation Committee nih thawng a kan thanh caah Bukit Jalil Camp i Block A ah chiahmi pawl kan test hna hi si.\n“Block A ah chiahmi dihlak 645 kan test dih hna. Cheukhat cu zawtnak letkhana an ngei. Kan testmi hna chungah 35 zawtnak an ngei.\n“35 cu Myanmar rammi 17, India 15, Sri Lanka, Bangladesh le Egypt rammi 1 cio an si.\n“Block A ah chiahmi pawl cu hnu ah chiahmi pawl he an i chawh lo tiah thong/camp congtu pawl nih a kan chimh,” tiah a chim.\nMalaysia Sibawi le Zatlang Bu pawl nih, “mah camp ah chiahmi dang pawl zong zawtnak an chawnh sual hna lai ti kan phang tuk,” tiah an thinphannak kong an chim.\n“Camp zohkhenh rian a ṭuanmi pawl ca zongah thinphan dai lo asi.\n“Lahwahkah nih phungninglo ramdangmi a tlaih hna tikah, a tlaihnak hna hmun ah Covid-19 zawtnak an ngeih/lo test dih hmasa hna sehlaw a ṭha. Test hmasa loin camp ah a chiah colh hna ruangah camp ah zawtnak i chawnh a fawi tuk.\n“Cozah hrim nih Covid-19 pulrai chung ahcun phungninglo ramdangmi tlaihkhihnak tuah lo dingin thawngthanh chung sehlaw a ṭha.\n“Camp ahcun minung an i tet tuk caah thianghlim tein an um kho lo i zawtnak i chawnh a fawi tuk. Tlaih tharmi pawl an rung chiah chapmi hna nih zawtnak an chawnh hna lai ti zong phan a um,” an ti.\nUN Special rapporteur González Morales nih, “camp ahcun khat le khat i hlat deuh in um awk zong a ṭha lo. Kha bantuk camp ah phungninglo ramdangmi chiah chap lo dingin Malaysia cozah kan nawl hna,” ati.\n“Lahwahkah nih phungninglo ramdangmi tlaihkhihnak nan tuah peng i camp ah nan kuat peng hna ahcun camp ah chiahmi vialte zawtnak an i chawn kho. Camp zohkhenh rian a ṭuanmi pawl zong zawtnak an i chawn kho,” tiah North-South Initiative director Adrian Pereira nih a chim.\nMalaysia ah Kawlrammi 31 Covid-19 zawtnak an ngei\nTagged: Malaysia, Ngandamnak


Kan Ram Dirhmun Cu Thinphang Taktak Si Cang – Chin World News Evening\nKan Ram Dirhmun Cu Thinphang Taktak Si Cang\nMarch 14, 2021 March 14, 2021 Salai Van Myanmar News\nCommittee Representing Pyidaungsu Hluttaw “CRPH” nih Kawlram mipi dihlak si ah thawngthanhnak, theihternak le order puitling taktak a chuah ko cang. Hi thawngthanhnak hi Kawlram mipi dihlak nih an hngah peng mi an i ngaih taktak mi zong a si fawn. Nihin thawngthanhnak ah “Ralkap cu Rampi rungvengtu an si lo. Ralhrang an si tiah kan rak thanh cang.\nCucaah Myanmar mipi cozah minung an si ti lo. Ralhrang kut in nan him khawhnak ding ah siseh. Ralhrang kut in Ram mipi kan him khawhnak ding ah siseh. Ram mipi dihlak nih i runven khawhnak nawl nan ngei cang. Nihin thawk in kawlram mipi dihlak nih kut zo khawhnak nawl nan ngei ve cang” tiah thawngthanhnak an tuah hi asi.\nCRPH nih a tu bantuk in thawngthanhnak a tuah cang caah ram mipi dihlak nih police le ralkap cung ah an kut an thlak khawh ve cang. Ram mipi le ralkap i dohnak caan cu official in an phuan bantuk a si cang caah nihin thok in Ram chung ah Civil War puitling aa thok cang ti khawh asi.\nHramhram in ram mipi uknak a chut tu ralkap cu ralhrang phu an si tiah CRPH nih official in thawngthanhnak a tuah cang mi nan theih cio. Cucaah kan ralkap si ti loin Ralhrang an si cang. Minung pakhat nunnak venhimnak- Khua le ram venhimnak rian ah siseh zalon tein ram mipi nih i runvennak nawl nan ngei cang. Ralhrang kut in i rungven cang uh timi hi an thawngthanhnak bik cu asi. Credit: V.O.M Journal\nBreaking News: Nihin Yangon Ralkap Le Palik Cawlcangh Ning Cu Ngaihchia Si Ko\nLung A Ttha Hrim Lo! Siibawi Pakhat Kan Sung Tthan. A Thih Lai Ah A Chim Ta Mi


A tu tiang nan i theih chung ah NLD nak Cozah tha nan hmu bal maw – Zion Tlang Media\nA tu tiang nan i theih chung ah NLD nak Cozah tha nan hmu bal maw\nAugust 2, 2020 admin Myanmar\nNLD Cozah that lo nak le San tlaih lo nak lawng te a chim a rel mi hna rak thei uh. A tu tiang nan i theih chung ah NLD nak Cozah tha nan hmu bal maw? 1. Nylon kattaza lam teh Lai ram ah nan hmu\nbal maw? 2. Kum 2 tang hngak chia le Nau pawi le kum Kum 85 cung Putar Pi tar Bawmh nak phaisa\nPe mi Cozah teh nan thei bal maw? Atu le bang cu Kum 80 cung Bawmh ding in Cazin an lak lio asi hoi cang. 3. NLD Cozah hnu ah Siang in ah kan fa le Cauk cawk an hau ti lo. Khah NLD Cozah tuan mi a tam tuk le kan tial cawk lai lo i NLD Cozah a kai hlan ah hin USDP le Chin party an rak kai hmasa tung 2010-2015 tiang Kum nga chung Ram an hruai hmasa tung ziah an tuah ve tung ne lo. A phi cu Ram daw mi le Daw lo mi cozah cu i lawh rai asi lo. NLD tluk Khua le Ram daw Cozah nan hmuh bal asi le Van tial ve te ko. Ka lawng in au chan a si lo.Tuah ser chan a si cang.Ralkap uk nak chan lio ah NLD nih Cun thong in ai thim.Party dang nih cun Ram dang a zam lo le Ralkap lei ah ai tawm. A tu ah cun A tuan cem ai lawh ter i bia le hla le a thiam ngai fawn.Ni chuak cu asi pah.\nPrevious Post:Ram A Daw Tak Tak Mi Salai Lung Thli Tum\nNext Post:Halkha NAWI DAM Kong le Kan Chungkhar Sining


> George Cunningham\n1. Art Carne george cunningham\n2. Missiletoe george cunningham\n3. The Upturned Face george cunningham\n4. Westchester Furioso george cunningham\n5. Debussy Fields george cunningham\n6. Eddie Lang's Premature Dirt Nap george cunningham\n7. Bumblebee george cunningham\n8. Incontinentia george cunningham\n9. Day Job george cunningham\n10. The Last Biscuit george cunningham\n11. The Mourning Tango george cunningham\n12. Matilda, Our Wet Nurse george cunningham\n13. The Angry Cricket george cunningham\n14. Lullabi george cunningham


CONGRATULATIONS : Kan Laipa Nih Thailand Pa A Tei. – Lai Celeb News\nKan Laipa NT Lalbiakkima nih Thailand boxer Kumsahwat a tei. Lawmhpi cio hna usih. Kan Laipa nih hin Thailand pa hi Round 2 nak ah fawi tein Knockout in a tei diam. Tutan an i phomhnak hi IBA Intercontinental title fight asi. Kan Laipa nih hin a chim mi cu World Champion ka si lai tiah a rak chim bal. A tu bantuk in aa phomh peng ahcun World Champion a si hrim hrim ko lai. Kan lawmhpi tuk hring hran. Bawipa nih a lam hruai zungzal ko seh.\n(Aa phomh lai te i kan post mi) Tuzan ah kan Laipa NT Lalbiakkima le Thailand pa kumsahwat an i phomh cang lai. NT Lalbiakkim hi a konglam kan rak post bal cangmi a si. A mah hi Saiha Mizoram chuak a si. A pa hi Laipa diktak a si. Lai sinak le Mizo sinak nei mi a si. Mah cacun Kan Laipa tiah chim khawh a si. Tuzan ah Thailand pa he an i phomh lai.\nZeitin dah na zoh khawh lai? Na phone ah khan “Chhimbal” app cu Playstore in na download lai. Mah hnu cun Register na tuah lai i na register khawh in, PPV in cawk ding a si lai. India tangka RS 100 in cawk khawh a si lai i, cawknak ding a rak lang lai. Mah kha na hmeh lai i, online payment fawi tein tuah khawh a si. Google pay zongin fawi tein cawk khawh a si faw. A caan hi India suimilam 8:00 ah an thok lai. Zoh khawh cio i zuam hna usih.\n← Tuzan Ah Kan Laipa Le Thailand Pa An I Phomh Cang Lai.\nBenjamin Sum Cu Chelsea Captain Azpilicueta Bak Nih Ca A Van Kuat. →


President caah thawngtha bak si ko; Pathian nih a dirpi ning a lang thluamah cang ko hi\nPathian nih Trump a dirpi nih a lang chin lengmang cang ko hi. Catholic nih an nih bohchantuk mi le a lar ngai mi le mi nih an uar ngai mi nih President Trump ca a kuat. President Trump kongah kan thei tambik le rel tambik cu soiselnak le thangchiatnak lawngte si. Coronavirus si seh, Minak pa thinak si seh, thil dang dang kong zongah Trump soiselnak le thangchiatnak kong lawngte a si\nCarlo Maria Viganò, Catholic archbishop nih President ca a kuat. Carlo Maria Viganò nih cun Coronavirus pandemic le George Floyd protests a tlung mi hi President Trump re-election caah buainak pakhat a si bantuk in a thei. Ca a kuat mi cu-\n“Society ah hin Mr President lam pahnih in a kal mi kan um, mah thil pahnih hi zeitik caan poah ral a si zungzal mi a si, zeitik caan poah arem khawh ti lo ding mi an si. Society pakhat cu Pathian lei lam zulh ah a kal mi a si. Society pahnihnak cu Setan lei ah a zul mi lam, le rawngbawl tu hna hi an si. Society pahnih nak hi buainak le i soiselnak a kawl peng mi an si.\nMi rian ttuan mi poah soisel le thangchiat lawngte hi an rian a si. Zeitik caan poah ah mi fakpi in phomh hmang mi le mi zeirel lo mi hna, an pawngah zeihman thil tha tuah zong ah a thei thiam lo mi hna an si. Mah Covid zawtnak a chuaknak zong hi ahnuah a vun fiang te ko lai. Mah bantuk in minung akan buaitertu ruang hi thei a si hrim ko lai\nMah rai hi dawnnak caan a phan te ko lai. Mah bantuk minung cungah buainak a tlungtertu hi thei lo in kan um lai lo. Mah bantuk minung cungah buainak le harnak a tlungtertu cungah thil pakhat khat cu a tlung te hrim lai. Mi cheu nih cun BLM street Protests hmang in Presidential election ah Re-election lonak ding caah lam an kawl i, natein Presidential elections hlawhtling ter lo i mah bantuk i timnak a ngei mi Deep State pawl hna nih an nih tim mi hi a tlamtling lai lo\nViganò nih President Trump cu deep church pawl nih an kal tak lo ning a vun fiangter tthan i, Pope John Paul II zuk le St. John’s church Washington, D.C. hma ah Bible keng bu in hmang a thlak mi a soiseltu hna cu fakpi in a phomh tthan hna\nMah Deep state pawl vawlei cungah anmah lawng lawng cungnungbik ah a ruah mi hna nih hin (New World Order) ram dang vialte cungah keimah hi ka thawngbik ti bantuk in midang thil tuah mi poah an soisel. Khrifa dik nih cun mi nih Pathian a hmuh ning le a biak ning hi i soisel le thangchiatnak caah an hmang bal lo. Khawi hmun ah si seh, School ah zong, Church ah zong mi kip nih minung kan sinak kan langter ning hi a khat cio lo; tiin President Trump cu fakpi in a dirpi. Credit-President Twitter\nBe the first to comment on "President caah thawngtha bak si ko; Pathian nih a dirpi ning a lang thluamah cang ko hi"


Ralkap Kut In PDF Chungtel Pakhat Nih An Kan Liam Tak – HRINGDILDEL LAIRAM\nRalkap Kut In PDF Chungtel Pakhat Nih An Kan Liam Tak\nMakui ramthen Gangaw peng Saw le Kyauk Htu karlak i ralkap le PDF pawl biatak thlak tein an i kahdoh nak ah Yaw PDF lei in miraltha pakhat cu ram le miphun hrang ah a nunnak a hlan i , Yaw PDF nih a ruak thlah nak can an tuah tiah thawng kan theih.\nOctober 9, zinglei nazi 9 in zanlei nazi 5 tiang an i kahdoh nak ah Yaw le Kyauk Htu PDF tangti mi pawl nih cun ralkap mawtaw 150 tluk hrawng ai zuldawi mi cu bomb in an puah hnawh hna hnuah an kah thluahmah than hna i ralkap lei minung 20 nak tam an nunnak a liam tiah thawng an rak thanh. Cuti an i kahdoh nak ah cun, Yaw PDF lei in minung pakhat nih ram caah a nunnak a pek ve.\nMah cu ah Yaw PDF nih cun “Kan chungtel pakhat cu October 9 i i kahdoh nak ah ralkap doh in a nunnak a hlan. Ralkap uknak a dih dongh tiang kan doh nak dingah a nunnak hlantu Yaw PDF chungtel cu upatnak kan pek i, a chungte pawl bantuk in kan lung a fak tuk ve tiah kan langh ter duh ve tiah ram mipi sinah rhawng an theihter hna i an ngeih chiat nak cu an langh ter ve.\n← PDF Nih Ralhrang Ruak Minung 17 An Char\nA Sung Lawi Tak Tak E Adelaide Lai Christian Church Nih CNO/CNDF Hrangah AUD $30,000 An Hlut →


Gym Chimtu Nih Nungak Taw-Tawk A Tongh Ruangah A Rian In An Chuah – Chin 11 News\nGym Chimtu Nih Nungak Taw-Tawk A Tongh Ruangah A Rian In An Chuah\nPosted By: Lian Chin August 9, 2020\nAugust 2,2020 ah Singapore gym chimtu nih nungak taw-ttawk a tongh lio cu online ah an lar ngai. Nungak cu mithar a si caah gym ah a kal nak ahlan rih lo, a sinain kan thei ban tuk China virus nih lengchuak kho loin vok erh le bawilar erh in, mah inn chungcio ah kan i erh hna, inn um peng cu taksa zong a fak cu caah ngaknu no te zong cu a taksa i zaangter deuh ding in gym ah cun a kal.\nA chimh tu pa David Mesut nih cun an cawl-cangh ning cu a chim. Cuti i a chhim lio ah cun nungak-nu taw-ttawk a muai piak pah leng. Gym chim tu pakhat nih a hmuh hna i a ruah ning atha lo, zarhnin a liam hnu ah David Mesut a cawl-cangh ning cu a tha lo tiah theih a soi.\nVideo araklak mi cu a thup i nungaknu sinah cun, Na syapa a cawl-cangh ning hi atha lo tiah a chimh. Nu ngak-nu nih cun a si tak hi a ka tongh lio ah khan ka nuam kho lo, ka taw-tawk muai lo ding in ka chim ko nain, na tawk ka muai aherh tiah a ka ti, na taksa a um ning a tha le tha lo ka theih khaawh nak hnga na taw-tawk hi ka tongh hrim hrim a herh tiah a ka ti.\nNungak-nu cu David Mesut sin ah gym kal cu a duh ti lo, palik sin ah complain duh lo, nain midang fimchim tu ah ti in video cu FB ah tarlangh ter ding in a ti hna.\nonline ah an tar mi cu, mi tampin nih soisel le thangchiat a hlawh ngai, like le commnet zong tampi a nei. GYM company Apeiro performance nih cun David Mesut cu a rian tuannak in an chuak i, hi hnu ah cun kan i ralring cang lai tiah an chim.\nCu tikah, David Mesut cu lungtling lo i bia ghmaan lo an ka puh tiah a ti hna, training kan tuah hlan in a herh mi pawl cu ka chimh dih cang, a mah zong nih ka theithiam ko tiah Asiaone sin ah cun a chim. Cun, bia hmaan lo in an puh ruangah palik sin ah complain ai timh tiah theih a si.( A hodah a palh i, aho dah a hmaan)?


Salai Ceu Bik Thawng: Aung San kan doh lo-- an lungput kan duh lomi a si | The Chin Express\nSalai Ceu Bik Thawng: Aung San kan doh lo– an lungput kan duh lomi a si\nApril 14, 2018 Tial Lian Thang Capar [Opinion] 1\nKai thlaak lai lo ka ti nain ‘milem nihcun a kan seh lai lo’ ti tehna, Aung San cu Mirang kut in independent luatnak a kan laakpiaktu a si, Panglong tonnak a hrihtu a si hei ti tehna, a dik lomi le hnasentlalo bia a tam caah — Thantlang ah Aung San daar milem ser a herh lonak a ruang pa (5) in ka langhter:\n– Kawl dawpdolh lungput: an siangpahrang le an ramhun hna nih an pennak hmelchunh caah an phaaknak kip ah pura le an milem an hnuai zungzal– an pennak hmelchunh a si.\n– Aung San cu kan upat ko nain Aung San cungah Chinmi nih lunglawmhak biachim ding zeipipa kan ngei lo.\n– Aung San lem an hnuai ding a si ahcun amah naak hme loin kan miphun le Thantlang hruaitu hna zong hmunkhat tlukrual tein ah kan hnuaipiak chih ve hna seh.\n– Thantlang cu CNF lu chiahnak a si. Dothlennak a dih rih lo hih.\n– Sing 300 hi kan phaisa a si. Milem hnuai a duhmi nih anmah tein phaisa i khawlh hna seh.\nFiang deuh in rel a duhmi caah a tanglei ah tlawmpal ka van pehsauh.\n(1) Dawpdolh lungput— Hi hna nihhin an pennak hmun le ram kip ah pura le an milem an hnuai/ser tawn. Cucu an pennak hmelchunhnak caah a si. Chinram ah pura le phungki-inn 300 renglo an sak cang. Atu Aung San daar milem zong hi Myanmar ram pengkip ah hnuai dingin cozah nih nawl an chuah tiah theih a si. Mon ram ah Aung San hlei min an bunh lioah mahtluk khan Mon mipi an lungfah an hmuh ko bu ah atu bantuk in hramhram in an tuah hi sullam a ngei.\nThantlang caah ting 300 a dih ahcun peng 330 a simi Myanmar rampi caah cun USD 10 million hrawng a dih ding a si– a nepte lo. Cucaah hi thil hi asawhsawh si lo. Puantang ah thil a um a fiang. Paletwa peng kha Rakhine pawl nih kan ram a si an ti ngamnak a ruang pakhat cu “Paletwa peng taungpio timi pawngah an siangpahrang nih a rak hnuaimi pura pa 2 a um” caah a si. Cucaah hi ram chungah ramkhel kan tuah tikah hin laikhal tuak in tuak le laikek lungthian saphut rumro in tluangtlam tuk in khuaruah hi a ngah lo. Cun ramdang ahcun cutin khatin a si ti lawng zong in a dihmi si lo. Baibal Cathiang nih rul bang fim a timi kha a herh.\n(2) Aung San hi milungthiang le mifel a si. Kan upat ko. Asinain kan chim voihra, kan miphun ai-awh a si lo. Cun Myanmar ram independent (zalonnak) a kan laakpiaktu zong a si lo; ai zuamtu lawng a si. Phundang in chim ahcun Aung San ruangah independent kan ngahmi si lem lo. Mirang nih anmah lungtho tein an kan pekmi a si. Kawl pawl tialmi tuanbia(history) lawng a relmi nih cun hihi kan pemh tawn lo. Vawleicung ramkhel le a bikin kha lio Mirang ram rakhel kha fian a hau. Atlantic Charter (1941) hnatlaknak, UNO(1945) dirhnak le 1945 Mirang(UK) ram cozah thimnak le Labor Party nih teinak an hmuhnak nih a hrinmi thil a si.\nKawl pawl nih an lih in an rak ttialmi tuanbia an kan cawntermi pin ah cauk dang rel chap a hau[atang ah link le hmanthlak tlawmpak ka thil chih i a herh ahcun kan tialchap telai]. A taktak ahcun Stevenson tehna khuakhanning khan rak kal usih, Churchill hna kha cozah rak peh seh, Aung San nih tongta lemsoi in rak kan lemsoi hlah seh, Panglong ah min rak thu hlah usih law, hi naak vanchia cu kan rak si hrimhrim hnga lo– hi nak vanchiat le harsat ding cu a um ti fam lo cuteh. Cun Panglong tonnak zong hi amah auhmi a si lo dah fawh. Shan le tlangcungmi upa pawl hrihhawhmi a si. Cu ahcun Mirang cozah nih kai an fialmi a si. Cucaah ahleihluat in Aung San hi thangthat awk a um lo. Ka chim zungzal– “Aung San hi kan upat ko nain Chin miphun nih a cungah lunglawmhnak biachimding kan ngei lo”.\n(3) Thantlang peng cu CNF a lu a bunhnak hmun Headquarters a si. KIA, RCSS/SSA le KNU te hna an lu an chiahnak hmun a simi Laiza, Loi Tai Leng le Law Kee Lar hna ah khin teh hi milem hi an ser ngam ve hnga maw? Hei chia hna sehlaw teh zaan khat a awk hnga maw? Panglong hnatlaknak bangin hi ram hi zeitindah kan ser than lai i khua kan sak lai tiah ceih thawk lawng a si rih. Cu lio i hibantuk pawl rak chuahpi len hi an ttial a langhnak hmelchunh a si.\n(4) An tuah duh rumro hraat hmanh ah kanmah le kan faiceukulh ah kan chuanvawr kan pabik a simi hna Lal Luai, Hrang Nawl, Con Bik, Vom Thu Mawng le Kio Mang te hna zong amah naak niam/hmelo in tuah ve hna seh. Yangon, Mandalay Kawlrawn ah Aung San milem cu mangtara in an hnuai ko i cuka ah kan Chin hruaitu pawl an kan tuahpiak ve lo tiah kan zai lo, kan uh-ttanh hna lo. Asinain kanmah le kan chumtual ciacung ahcun kan miphun hruaitu nak ngan le cungnung khun in cun aho fa raita hmanh kan cawicang in kan hlorh kho ve hnga maw? Cucu ‘lungput biit’ ah a ruatmi Chinmi cu amah zong kha ‘sal lungput’ ngei ti ve khawh na si.\n(5) Sipin (Municipal) timi cu Phunghrampi-2008 i Schedule II chung section (1)(e) ningin pine(state) tangah a 100% ummi a si. Cucaah hi phaisa hi Naypyitaw in thlaakmi si lai lo. Thantlang asiloah Laimi nih kan thlanti in kan ttuanmi chung i ngunkhuai a si lai. Cucaah kanmah phaisa leem maw si tiah fawitehlek in chim awk a si lo. Yangon (North Dagon) hna ahcun a lungthomi pawl nih phaisa an i kholh i an ser ko ti si. Aziah kannih zongah cutin an ti ve ko lo, tuah a duh tukmi pawl nih? Falam peng ah Van Cung Lian hrihhawhnak in Con Bik milem(statue) cu anmah tein an tuah ve ko cuteh?\nBiafunnak: Aung San kan doh lo. Kawl kan hua lo. An lungput kan duh lo bia tu a si. Cun cozah thil tuahmi paoh a do zungzaltu zong kan si lo. Kan dirpi caan a tampi ko. A bik in ralkap dohnak kongkau ah kan dirti peng ko. Kan cozah belte hi ahlan cozah lungput keng in rian a ttuannak a tamtuk i cubelte a poinak a si. Khuakhan thiam lo maw si zeirello dek a si. A bik in hi kongah khuakhangtu nih Aung San hi hlawknak le hmaak laknak ah an hman (abuse an tuah) i hihi a poi taktak— an ngol lo ahcun belnang an nalh chin a si te lai. Kan upat cia nak tiangin a zorter khawhmi a si. Cucaah Aung San an dawt taktak le an upat taktak ahcun– an thil tuah hi ngol phot rih hna sehlaw hnuhniang ah a herh le FPIC phunglam tein ruahthan awk a si.\nCeu Bik Thawng chimmi hi ka hnatlak pi ve. Asinain, kei cu kan tuah seh; ti ahcun “LAL LUAI” lawnglawng hi ka hna a tla hnga.


NLD Cozah Nih Chinram Chung Khua Pakhat Cu Kawlram Ah An Rak Pek Diam Hna – Chin 11 News\nNLD Cozah Nih Chinram Chung Khua Pakhat Cu Kawlram Ah An Rak Pek Diam Hna\nChin ram Mindat Peng (Aung Shwe Thar) Khua Cu Magwe Ramkulh Chungah An Khumh Cang\nမင်းတပ်မြို့နယ် အောင်ရွှေသာရွာကို မကွေးတိုင်းအတွင်းသို့\nKhah! NLD Halkha Cozah țha tein ruat u hih! Mipi sinah nan thanh lo nain kan in theih cang hna hih. Kan Chin ram chungum Aung Shwe Thar Khua cu Kawlram ah nan kan khumh piak cang hih.\nAung Shwe Khua hi Mindat peng arak si zungzal. 2010 le 2015 election zongah Mindat peng chungah vote pekmi khua asi. 2020 ahcun Union Cozah bak nih Țhilin peng (Magwe ramkulh) chungah (31-12-2018) ni ah tazavuan tein an khumh cang.\nA tuanbia tawi tein chim ka duh. Aung Shwe Thar khua hi USDP cahnak khua asi i, U Hung Ngai (CM hlun) nih U Aung Than (NLD) cu fak tukin a rak teinak khua asi. U Aung Than cu Chin Pine Hlawtdaw ah Vice Chairman arak si nain eihmuar ruangah an puahmi pa kha asi. U Aung Than fanu i a pasal cu Mindat Pyithu Hlawtdaw (MP) U Ne Lin Aung (Kawl) asi. U Aung Than nihhin Aung Shwe Thar khua ah Vote a sungh tik ah a thin a hang tuk i “I theih uh Țhilin Peng chungah kan khumh te hna lai” tiah a rak i hrocer lengmang anti. A fanu pasal MP U Ne Lin Aung cu Ramri lei ah tuanvo ngeitu asi ve hoi.\nU Ne Lin Lin Aung (Mindat MP) nih Aung Shwe Thar khua cu Magwe ramkulh asi tiin a colcang lengmang i baho/hlawtdaw tiang a tinpiah caah atucu Magwe peng kulh chungah an khumh taktak cang.( Miphun thleindannak cu si bak loin U Ne Lin Aung (Kawl asit) hna Chinram aiawhtu MP asi hicu apoi taktak ko)\nZiah! Kan ram asimi Aung Shwe Thar khua hi Magwe ramkulh chung an khumh ahhin Chin NLD cozahpi nan dai ko. Ziah mah tihin maw kan ramri cu an kan det lengmang ko lai. Kalemyo lei in an kandet cang i an kan det cuahmah hoi. Kan ramri le kan vawlei kilven a herh tuk cang lo maw? . Chin NLD cozah nan tuan chungah kan ramri det kan tawng lengmang. Zeitital in action nan la lai lo maw? Vai lak ko hna seh nan ti dah? Pe ko hna usih nan ti dah?\nDocument kha zoom law zoh u!


CDM AH KAWLRAM PALIK 200 RENG LO AN LUT CANG, NIHIN THAWNGPANG – The Chinlung Post\nNihin Thawngpang. 𝐓𝐡𝐚𝐰𝐧𝐠𝐩𝐚𝐧𝐠 𝐓𝐡𝐚: 𝐌𝐲𝐚𝐧𝐦𝐚𝐫 𝐄𝐦𝐛𝐚𝐬𝐬𝐲 𝐑𝐢𝐚𝐧𝐭𝐮𝐚𝐧𝐦𝐢 𝟐𝟖 𝐂𝐃𝐌 𝐀𝐧 𝐋𝐮𝐭 𝐂𝐚𝐧𝐠. Ram kip in Myanmar Embassy le UN palai ah riantuanmi riantuantu 28 hna cu CDM ah an i tel cang. USA New York minung 13 CDM ah an i tel, USA DC in minung 5 CDM ah an i tel, US LA in minung 2 CDM ah an i tel, Germany Berlin in minung 3 CDM ah an i tel, Switzerland Geneva in minung 4 CDM ah an i tel, Israel in minung 1 CDM ah ah a tel. An dihlak in riantuanmi minung 28 CDM ah an i tel.\nPalinak. 𝐊𝐍𝐔 𝐍𝐢𝐡 𝐑𝐚𝐥𝐤𝐚𝐩 𝐔𝐤𝐧𝐚𝐤 𝐊𝐚𝐧 𝐇𝐫𝐚𝐰𝐡 𝐋𝐚𝐢 An Ti. KNU nih ralkap uknak cu a hram in kan bawngh dih lai, kan hrawk dih lai tiah an ti. Nihin ah Dr.Sasa le KNU upa hna zong biaruahnak an ngei ti hna. 5. 𝐃𝐫.𝐒𝐚𝐬𝐚 𝐍𝐢𝐡 𝐔𝐍 𝐚𝐡 𝐑𝟐𝐏 𝐀 𝐇𝐚𝐥 𝐇𝐧𝐚, Dr.Sasa nih UN ah R2P (The Responsibility to Protect) timi kan ngeih khawhnak ding a hal hna. R2P timi cu ram chungah ralkap ti bantuk nih zapi minung tampi a bu in thah nawnnak hna an tuah tikah mipi nih rak i khamh khawhnak nawl a si.\n2021 Chungah US Nih Malaysia Le India Ralzaam Tampi A Lak Hna Lai.


RUAN KHUAMI JOSHUA VAN BAWI THAWNG NIH TEINAK TAISAWMH ANGAH – The Chinlung Post\nJune 27, 2021 admin Local News 0\nRuan khua mi Joshua Van Bawi Thawng nih FURY Fighting Championship thongh zuamnak ah thawn man taisomh a ngah. Chin Ramkulh Hakha Peng, Ruan khuami USA khuasa Joshua Van Bawi Thawng nih FURY Fighting Championship thongh zuamnak ah 2021 June 27 (Myanmar caan) ah aa thong i thawn man taisomh pakhat a co tiah kan theih.\nHi kong he pehtlai a uu nu nih, Atu aa thongh hi teinak a hmuh tik ah kan i lawn. Miphun hawi tha nan peknak ruang ah a si. Mah hnu ah UFC a luh khawh nakding aa thua rih lai. Thazaang rak kan pe cio hram ko uh,” tiah a chim. Joshua Van Bawi Thawng hi 2019 in biatak tein hi bantuk thongh zuamnak ah aa tel i teinak zong zeimawzat a kan hmuhpiak tu a si. Atu laksawng a comi hi Fury Amateur Series 34 ah champion a si. Credit: The Hakha Times.\nRelchih:Tlangrai vs Ralhrang. Laitlang ah atulio Covid in azaw mi hna kha pakhat le pakhat i theihter uh. Tlangrai asi, ningzah ding asi lo. Kha ti i theihter cio kha kan luatnak caah bawmtu asi leh lam. Vanchiat hi arunpi in an tlung tawn i atulio caan te hi Ralhrang le Covid kar ah mipi karceh in kan um lio asi caah kan har cem lio le vansang in kan um lio caan asi caah lung țhawng in um khawh ding kha abiapi tuk.


BBC News:Trump A Hrokhrawlnak Hlathlainak Tuah An Timh!!Trump He Kan Itti Bal A Titu Nunau 2 Kong Tiang – Chuncha News\nBBC News:Trump A Hrokhrawlnak Hlathlainak Tuah An Timh!!Trump He Kan Itti Bal A Titu Nunau 2 Kong Tiang\nPresident le a chawleht halnak hlathlai dingin Manhattan district attorney, NY, nih khuakhannak a ngei. Cu ti khuakhaan cu a um bal theng lo mi a si. Trump nih tax return a hmuhmi kong ku m 1 chung hlathlainak buaipi cangmi Manhattan district attorney’s office nih Monday in khan Trump kong hlathlainak dingah a fekmi dirhmun kai hmuh cang, tiah a chim. Attorney Cryrus R. Vance Jr. nih tax kongkau i Trump a hrokhrawlnak hlathlainak a tuah hi kum 2 a si cang ko nain, tutan ceu ah hin officially tein a kong hlathlainak tuah dingin capar a tin hi a si. A new court filing from the Manhattan district attorney offered rare insight into the office’s investigation of the president and his businesses.\nMr. Vance hi Democrat a si i, cuhlan ko ah cun a office nih thatlonak a hlathlaimi kong hi zapi theih in a thanh bal theng lo, a thuhnawh deuh tawn. President i kum 8 chung a tax return kong August 2019 i a office nih nawl a chuah mi nih a tu bantuk i hlathlainak tuah ding i a karhlannak hi nikhua a tlaiter dih. A tu bantukin Mr. Vance nih nawl a chuahmi hi kham hrimhrim a hau, hihi cu puarthautuk bia le politic lei kap in karhlannak a tuah bantuk a si, tiah Trump i a sihni pawl nih an chim.\nTrump a pumpak kongkau siseh, cun a business asiloah ai palhmi a tuahsernak he pehtlaihnak a ngeitu vialte hna hi direct in an sual ka kawl bia a si lo, tiah Mr Vance nih fim ngaiin a leh hna. Cu tikah, Trump kong a hlathlainak rian hi a dikdiar in mipi sinah a thanh duh lo. Asinain, Trump le a business hna nih ningcanglo in cawlcanghnak an tuah, timi kong cu news nih siseh, mipi nih siseh an chimceih ngai cang, tiah taza a cuaitu lei nih an langhter.\nCu ti news le mipi nih an chimceihmi vialte hna cu tax le insurance kong i rutreu phun i a tuahsernak siseh, cun a business record pawl lihfangfak in a langhtermi vialte hna a fehtertu an si i, cu vialte a sualpalhnak hlathlainak dingah tehte bantuk an si, tiah taza a cuaitu lei nih an chim. Trump kong hlathlainak tuah an timhnak a ruang tampi lakah, tax kongkau i rutreunak a tuahmi hi a pakhatnak si dawh a si.\nA kongkau hlathlainak tuah dingin mipi nih an duhnak an langhtermi vial lawng attorney office nih tehte ah ai hman ah cun a kong thlathlainak dingah nawlchuah khawhnak lam ai ngeih, tiah taza a cuaitu nih an chim. Attorney nih Trump kong hlathlai dingin capar a tinmi kongah Trump i a sihni Jay Sekulow nih zeibia hmanh a let rih hna lo.\nA tu bantukin in nawl an chuahmi hi Supreme Court ah ceih siseh law ka duh, tiah Trump nih saduh a that. Hihi zawndamh rumro in mi sual an kan kawl a si i tuanbia chungah a chiakhabik mi mi sual kawlnak a si, tiah Trump nih kan hnung thla ah khan a chim bal. Tax return a haltu Trump i a accounting firm le phaisa cazin kong hlathlai dingin Mr Vance minung pawl nih nawl an chuah ruangah a tu bantukin buabainak ai thok hi a si. Trump he kan itti bal, tiin a titu nunau 2 kut ah phaisa a tomtom in an kaa phihnak an tuahmi kong zong Mr Vance’s office nih a hlathlainak a sau cang.\nNai le bang khan cu a kong an hlathlainak lohma an kauh chinchin cang i, chawva lei a buarsomi le insurance kong i rutreu phun ai lakmi vialte Trump a hrokhrawlnak hlathlainak zong hlathlai chih dingin an i tim cang. Cun, Trump i a cazin zong hi kan i hmaithlakmi ah ai tel, tiin an chim. Cu ti a kong hlathlai dingin nawl an chuah le cangka, Trump nih an nawl chuahmi kham dingin federal ah taza a cuai ve colh hna i, President a tuan lio mi ka si caah, ka sual kawl khawh lo nak babucawng ai vurhmi ka si, tiin a ti hna. Cu ti a chimmi cu Manhattan i Federal District Court ah a tu mi biaceihbawi Victor Marrero nih a hnonpiak colh.\nKhat le khat an i alhnialnak cu Supreme Court tiang a phan taktak cang i, Trump ralchanh in biachahnak an tuahmi cu July ah khan a hnonpiak hna. President a va si ko hmanh ah, zeibantuk citizen hmanh hi sualpalh ruang i taza cuai a si tikah, tehte langhter hau lo mi hohmanh an um lo, tiin Chief Justice John G. Roberts Jr. nih majority caah a tial. Trump hi lower court ah vung kal in a kong hlathlai ding i nawl an chuahmi ralchanhnak vung tuah kho a si thiamthiam, tiah justice nih an chim. Trump kong hlathlai dingin nawl an chuahmi hi politic muisam a keng, cucaah hihi cu tonghmang lo in cio thlak ai timmi ko an lo, tiin Trump a sihni pawl nih Judge Marrero sinah an chim.\nTrump kong kan hlathlainak caan hi a rauhtuk sual ah cun, “Trump hi hi kongah an sengnak a um lo” tiin Supreme Court nih an ti bangin khan, a sualpalhnak vialte nih tlunh (a cungah riantuan khawh lo) a fawite mi a si, tiin August ah khan Judge Marrero nih a chim. Tutan thilsining i a chungmuru kan zoh tikah, Trump hi a sual kawl khawhlo nak ding lam a tam ngaingai. Justice lei nih hin hi buaibainak hi donghter an duhtuk cang, tiah Marrero nih a chim. US Court of Appeals for the Second Circuit ah cu bang i biachahnak tuahpiak dingin Trump nih nawlnak a tuah lio pi a si. Marrero i a khuaruahnak hi a hramthok in a dongh tiangh ai palhmi a si, tiah Trump i a sihni pawl nih an chim. Trump hi i manh lo ngaiin um seh, ti a duh bia a si, tiin ah chim.\nTaza cuai khawh lo a si nak a ruang a dotdot pawl Trump nih vun nunter than ai timh bia a si lo. District level in a kong hlathlai dingin nawl an chuahmi a ruang set te hi a dironh (challenge) caah a si, tiin a sinih pawl nih an tial. Friday ah khin biakaa in chimtonhnak ngei dingin appeals court nih nithla an tuk hna. Asinain, kaphnih lei in an biahla pawl hi Supreme Court ah lanhter khawhnak nawl an i ngeih veve, tiah baiceihzung nih nawl an chuah. Cu ti a si ah cun, Nov. 3 hlan ah cun an bia hi ceih khawh dawhdang cu a si ruam lo.\nMr Vance i a minung pawl nih Trump i a tax record hi a dikdir in an kut ah an i ken cang ko hmanh ah, mipi theih taimai in cun fawibai in langhter dawhdang cu a si rua lo. Mr Vance’s office nih Trump taza an cuainak biaceihzung i an chuahpi tik i a tax return kong hi biapihla ah a can sual belte le, zapi theih in thanh a si chom te ding khi a si.\nChin Nationalism Ah Fektein CNF A Dir Khawh TungLo Ahcun NLD Lawlaw Nih Dirkamh!\nVOA B News: Trump Nih Nizaan A Biacahnak Ah Thlachuah Hamnak In A Bia A Dongh Ter. Mipi Lawmhnak In An Khat


HI BANTUK IN KAWLRALKAP HI PHOMH LAWLAW AN HAU CANG – The Chinlung Post\nIS ralhrang bu tluk in a sualmi ralkap le police nih minung an kahning hna le an tukvelhning hna cu khuaruahhar a si.Hi tluk luammam in ralkap hruh le sual hi amak kho tuk. Bia le hmurka nih a chim thiam lo. Thin a hung tuk. Celh ding bak a si lo. An miphun hawi zong an si, minung hawi zong an si, hriam zong a tlai lomi hmuhchih le hmaitonh bak in an luh tiang hna i an kah komi hna hi thin a hung kho tuk.\nMipi nih dohning an thiam lo cun ralhrang nih an cil dih sual hna lai phan a um ko.Hriam tlai bu zong nih bom he hriamnam he ramchung ah lut hna seh law bom puah hnawh hna seh kap chih pah hna seh law a hmual a thawm cem lai tiah ka zumh.Cu lo cun ralkap hrut pawl hi minung hawi kah le thah pei an i nuam tuk cang khi! Credit: Luther Tin Hre\nThawngpang Dang: Kawlralkap nih tharum in uknak an lak dih hnu ni 45 a rau hnu March 17 cu Myanmar ram ah chuah le phawt zamh asi mi Private Newspaper pawl cu chuah khawh asi ti lo. Private Newspaper vialte lak ah San Daw Chain Daily Newspaper lawng hi Kawl ralkap nih uknak an lak thok in March 17 tiang pehzulh tein an chuah zungzal nain March 17 thok in Newspaper chuah kan ngol cang lai tiah thawngthanhnak an tuah cang.


Australia Ah Ngeichiatnak Kan Tong - channelnews.us\nAustralia Ah Ngeichiatnak Kan Tong\nThlalauthawng ( Breaking news) : Melbourne Khuaah Thihnak Darkhing\nMelbourne nichuah lei i khua a sami Tv Siang Ceu Lian ( 30) nih tuzing zinglei ah ruahlopi in mual a kan liam taak. Tv Siang Ceu Lian hi zaan ah tha tein a hawipa he an it ko. Zaantim suimilaam 12 tiang hrawng bia an i ruah ko. Zinglei i a hawipa a hung thawh tik ah a nih a tho rih lo. A hawipa nih a hun thawh tik ahcun a nunnak a rak liam cang. Zaan a ihnak in tho ti lo in a kan liam taak hi a si.\nTv Siang Ceu Lian cu Melbourne nichuahlei Chin Christian Church Melbourne ( CCCM ) Khrihfabu chungtel a si. Pi Ngun Iang Par( Melbourne ) i a chuahpi a ta a si. Tv Siang Ceu Lian cu Australia Chin Community Eastern Melbourne Inc ( ACCEM) chungtel a simi le Thihloh i zohkhenhnak ca zong tlamtling tein a thomi, ACC riantuannak ah tha a pe mi a si.\nAtu btk in ruahlo tuk in a kan liamtaak tik ah kan ngaih a chia hringhran ko. Kan lung a kuai i kan zaang a raam hringhran ko. Cucaah Tuzan ah Khrihfabu minin thutpinak a um lai. Ramchung le Ramleng chungkhar dihlak cungah Bawipa daihnak um hraam ko seh.\nPi Ngun Iang Par Inn:\n5/18 Springfield Avenue, Croydon VIC 3135 .\nNgun Iang Par : 04 02 623 086\nChurch Pastor : 0431 241 032 ( Rev Peng Thawng )\nTuzan thutpinak hmun:\nA Hmun: CCCM Biak Inn.\nAddress: 6 Tallent St, Croydon VIC 3136\nA Caan: 6:30PM-\nA Ni : 24.11. 2018 (Tuzan)\nAherhning in thawngthanh khawh kan i zuam lai .\nNgaihchiatnak tuarpi buin,\nTial Cung Thang Nih Clayton Chestnut Cu A Huai Len ( Video)\nMitlau Nute An Hmuh Cang


Thantlang AG Biakinn mei khangh aizalmi ralhrang hna dirkamh ding ah a kal hnawhtu mino 3 hna! – The Cherry Par\nThantlang AG Biakinn mei khangh aizalmi ralhrang hna dirkamh ding ah a kal hnawhtu mino 3 hna!\nDecember 9, 2021 Cherry News\nThantlang AG Biakinn mei khangh aizalmi ralhrang hna dirkamh ding ah a kal hnawhtu mino 3 hna thinlung zur tuk buin minung upatnak sangbik kan pek hna. An ral a tha, pasal bak an si. Nain, ziah an bawi le nih maw an kalter hna hnga? Ziah an thloh hna lo? Raltuk ding asi ahcun, planning tha tein suai i an tuk awk asi deuh lo maw? Tampi a ka ruahter.\nOrder an peek mi hna an zulh bak nawl an ngai thatuk nain Ralhrang hna dirhmun hlathlainak an chambau deuh ko rua. Sianginn sang in Markets sang kai hi an thlingza ziar cang. Kan hngalhlo leng in thil a chung um kolai, ruahchih a haumi cu CNA an i tel ve i hliam zong an tuarve ko, kei cu an pu le nakin an kalmi ralhrang nih an hngalh hna le an rak bawh khawh mi hna tu khi zeiruangah? zeitin dah? ti biahalnak kaa tuah deuh asi.\nAG Biakinn khangh an timh caah va kal in ka kham/va dirawnh ding an kal tikah ral he kah ding silo in ral va pelding ti asi cumu, cu va pel ding ral cuziah ral nih an ka pel lai ti a hngalh hnga? ziah AG Biakinn cu ralhrang nihcun cawktarh in an rak hman hnga?\nLung a fak ko, Sianginn Sang, Thantlang Covid-19 nih faktuk in a Kan den lio ah sang le zawl, ram le miphun caah tiin inn chungkhar rian hma kaltak in Covid-19 Volunteer ah pumpek in rian nan tuan. Mithi neih caan ah thlan hmun hmanh ah kal ngam tu an um lo lio ah nan thazaang, Nan nunnak nan pek. Covid-19 Volunteer riantuannak in ram le miphun caah Kan Kal Lai nan tizaan kha ka mithlam ah a cuang.\nA hnubik Kan iton khuafo khua ah na hawi tha Hrang Thio Lian ruak ni, nan kal lai kutza Kan i chanh lio hna khah ka mithlam ah an cuang than. Kan nau le nan si nain ram le miphun caah ahcun Kum 100 tluk nan rak kal chung cang. Upatnak sangbik Kan ipek hna.\nKa zaang a uai. Nan mui kan hmu bal hna lo i nan kong zong ka ruat lai lo ka ti zongah ka lungthin nih an hlaat kho hrimhrim hna lo e ka naule. Ka lungfah tukah biakinn tham cu a kangh zongah sak than khawh a si ko hme cu nunnak pei a biapi deuh cu tiah keimah le keimah bia kai el.\nKa naule ram le miphun caah nunnak tiang pe in nan i pumpeknak cungah upatnak sangbik kan pek hna. Nan mui kan in hmu kho ti hna lai lo nain nan min chim a dai lai lo. Nan kaltak mi chungkhar vialte Bawipa Thlarau nih intuar khawhnak pe cio hram hna seh.\nNihin Thantlang Kahdohnak Ah CDF Lei 3 Nunnak liam, 4 An I Hliam. Nihin Thantlang AG biakinn pawng ah ralhrang nih inn duah an timh lio ah CDF/CNA le nih an va fuh hna i ralhrang nih an rak bawh hna caah an ambush hna. Cu ruang ah kan fah khunnak a si.\nNihin December 8 zaanlei Thantlang khuachung kahdohnak ah CDF lei in minung 3 nunnak a liam i CNA ralkap tel in 4 hliamhma an pu, Ralhrang nih December 5 tiang ah khan inn 530 an khangh cang. “Nihin kahdohnak ah nunnak petu hna hi; 1.Ram Lian Peng (Hriangkhan), 2.Bawi Za Uk (Thantlang sianginn sang), 3.Van Tha Ceu (Thau) an si.\nAa hliammi hna hi; Thantlang Battalion in pakhat, Thau pakhat, Hriangkhan pakhat le CNA pakhat hna an si. AG biakinn pawng ah Ralhrang nih inn duah an timh lio ah an va fuh hna i Ralhrang an rak i ready tik ah atu bantuk in kan fah khunnak hi a si,” tiah CDF chungtel pakhat nih The Hakha Times ah a chim.\nAtu thawng kan tial 9:30 PM (2021 December tiang ah nunnak a petu hna an ruak hi laak khawh an si rih lo, tiah kan theih. Thantlang khua cu December 5 lio ah Ralhrang nih avoi 11nak inn 38 an khangh than, nihin tiang ah inn 530 an khangh cang. Thantlang Ralhrang sakhaan\n← Heros Of Thantlang Youngmen!\nThantlang khua cu chuahtak asi vek vek cang ko in lo zei maw zat cu an khangh duah dih vek vek ko cang! →


Uar An Um Kho Tak Tak! Ram le Miphun Caah Thih A Ttih Lomi Khuami Hna! – Kawltu Team\nUar An Um Kho Tak Tak! Ram le Miphun Caah Thih A Ttih Lomi Khuami Hna!\nZeitluk in dah Ram le Miphun caah an dirngam ti hi biatak tein tuni ah kan hmuh tthan. Upat awk tlak hrim hrim an si. Zeitluk in dah ttih a nun ti nizaan ah an theih ko nabuin Lung thawng tak tak in an chuak kho rih. Nizan Minung Tam Tuk an Kah Hnanak Hlaing Thayar ah Lamzawhnak an Pehzulh Thotho rih.\nMarch 14 ah Yangon ramtthen, Hlaing Thayar ah palik le ralkap nih meithal in an kah hna i a tlawm bik minung 50 an nunnak a liam. Minung tam tuk an thih pin ah nizan zanlei thawk in Martial Law zong ralkap nih an nunter ko nain nihin ah minung tampi nih ralkap uknak duhlo lamzawhnak pehzul in an tuah thotho.\nNihin lamzawhnak zong ah meithal in an kah tthan hna caah atu tiang ah minung 2 an nunnak a liam i, hliamhma a pumi zong an um len hna.\nHlaing Thayar hi rianttuannak sehzung tampi a umnak a si i, Yangon ramtthen ah misifak an tam biknak pengkomh pakhat a si. Misifak an tam bik nak pengkomh a si ko nabuin nunnak tiang pek ngamh bak in an chuah ngam than mi nih hin Zeitluk in Mipi nih Democracy kan herh ti a langhter.\n← A Poi Tak Tak Si..! Kan Kawlram Chungpi Ah Mangttam A Tlung Kho!\nCNF an chimchiat hna nak kong ah CNF Pu Htet Ni nih lehnak a tuah cang! →